open-index/open-wikipedia-markdown huggingface dataset:
കോങ്കണ്ണ്

രണ്ട് കണ്ണുകൾക്കും ഒരേ സമയം ഒരേ വസ്തുവിൽ കേന്ദ്രീകരിക്കാൻ പറ്റാത്ത , അഥവാ രണ്ട് കണ്ണുകൾക്കും യോജിച്ച് പ്രവർത്തിക്കാൻ പറ്റാത്ത  അവസ്ഥയാണ് സ്ട്രാബിസ്മസ് (Strabismus) അഥവാ കോങ്കണ്ണ്.

ഒരു കണ്ണ് വസ്തുവിൽ കേന്ദ്രീകരിക്കുമ്പോൾ മറ്റെ കണ്ണ് ഉള്ളിലേക്കോ (esotropia), പുറമേക്കോ (exotropia), മുകളിലേക്കൊ (hypertropia), താഴേക്കോ (hypotropia) ആയി പോവുന്നു. ചില നേരം മാത്രമായോ, എല്ലായ്പോഴുമായോ ഇത് പ്രത്യക്ഷപ്പെടാം. ഒരു കണ്ണിനു മാത്രമായോ, ഇരുകണ്ണുകൾക്കുമായോ ഇത് ബാധിക്കാം. 

ശൈശവത്തിൽ തന്നെ ആരംഭിച്ച സ്ട്രാബിസ്മസ് ഒരുപക്ഷേ ഒറ്റ കണ്ണിനു മാത്രമായുള്ള കാഴ്ച്ച നഷ്ടത്തിലേക്കും (ആംബ്ലിയോപ്പിയ), ആഴ കാഴ്ച്ച (dept perception) നഷ്ടത്തിലേക്കും നയിച്ചേക്കാം. മുതിർന്നവരിലെ സ്ട്രാബിസ്മസ് ഇരട്ട കാഴ്ചയിലേക്ക് (double vision) നയിക്കാറുണ്ട്. 

## കാരണങ്ങൾ
നേത്ര ചലനം എന്ന ധർമ്മം നിർവ്വഹിക്കുന്നത് ഒരോ കണ്ണിനുമുള്ള ആറ് പേശികളാണ് (extra ocular muscles) . ഈ പേശികളും അവയിലേക്കുള്ള നാഡീവ്യൂഹ ബന്ധങ്ങളും ഒത്തൊരുമയോടെ പ്രവർത്തിക്കുന്നതിൽ തകരാറ് സംഭവിക്കുന്നതിൽ നിന്നാണ് കോങ്കണ്ണ് സംജാതമാവുന്നത്. 

ഡൗൺ സിൻഡ്രോം, സെറിബ്രൽ പാൽസി, എഡ്വേഡ്സ് സിൻഡ്രോം തുടങ്ങിയ ജന്മ വൈകല്യങ്ങളിലും പല ജനതിക വൈകല്യങ്ങളിലും കോങ്കണ്ണ് പ്രത്യക്ഷപ്പെടാം. കോങ്കണ്ണ് മതാപിതാക്കളിൽ നിന്നും നിന്നും ജനതികമായി പകരാവുന്നതുമാണ്.
## ചികിൽസ
മറ്റ് ബൈനോക്കുലർ വിഷൻ ഡിസോർഡേഴ്സുകളിൽ എന്നപോലെ പോലെ കോങ്കണ്ണ് ചികിൽസയുടെ പ്രാഥമിക  ലക്ഷ്യം, എല്ലാ ദൂരങ്ങളിലും അതുപോലെ എല്ലാ ദിശകളിലും സുഖകരവും വ്യക്തമായതുമായ സാധാരണ ബൈനോക്കുലർ കാഴ്ചയാണ്. കോങ്കണ്ണിന്റെ അടിസ്ഥാന കാരണം അനുസരിച്ച് കണ്ണട, വിഷൻ തെറാപ്പി, ശസ്ത്രക്രിയ എന്നിവയുടെ സംയോജനത്തിലൂടെയാണ് സ്ട്രാബിസ്മസ് സാധാരണയായി ചികിത്സിക്കുന്നത്.

കോങ്കണ്ണ് മൂലമുള്ള ആംബ്ലിയോപിയ തുടക്കത്തിലേ കണ്ടെത്തിയാൽ, പ്രബലമായ കണ്ണ് ഒരു ഐ പാച്ച് ഉപയോഗിച്ച് മൂടി മറ്റേ കണ്ണിനെ ഉപയോഗിക്കാൻ നിർബന്ധിക്കുന്നത് വഴി നഷ്ടപെട്ട കാഴ്ച ശരിയായ കാഴ്ചയിലേക്ക് തിരിച്ചു കൊണ്ടുവരുവാൻ സാധിക്കും. പക്ഷെ, ഐ പാച്ചുകളുടെ ഉപയോഗത്തിലൂടെ കണ്ണുകളുടെ ദിശയിൽ മാറ്റം വരുത്താൻ സാധിക്കുകയില്ല.

## പരാമർശങ്ങൾ

വർഗ്ഗം:നേത്രവൈകല്യങ്ങൾ
ജാക്ക് ദ റിപ്പർ:ദ ഫൈനൽ സൊലൂഷൻ

വിക്റ്റോറിയൻ ലണ്ടനിൽ നടന്ന ജാക്ക് ദ് റിപ്പർ എന്ന പേരിലറിയപ്പെടുന്ന സീരിയൽ കില്ലറിൽ ആരോപിക്കപ്പെട്ടിട്ടുള്ള തെളിയിക്കപ്പെട്ടിട്ടില്ലാത്ത അഞ്ചു കൊലപാതകങ്ങൾക്ക് പരിഹാരം നിർദ്ദേശിക്കുന്ന കൃതിയാണ് 1976-ൽ സ്റ്റീഫൻ നൈറ്റ് രചിച്ച **ജാക്ക് ദ റിപ്പർ:ദ ഫൈനൽ സൊലൂഷൻ**.(***Jack the Ripper: The Final Solution*** )

വർഗ്ഗം:ഇംഗ്ലീഷ് സാഹിത്യം
ഗുരു ചെങ്ങന്നൂർ രാമൻ പിള്ള

പ്രമുഖനായ കഥകളി നടനായിരുന്നു ഗുരു **ചെങ്ങന്നൂർ രാമൻപിള്ള** (1886–1980). പ്രതിനായക സ്ഥാനത്തുള്ള കത്തി വേഷങ്ങൾ അഭിനയിക്കുന്നതിൽ മികവ് കാട്ടിയിരുന്നു. ബാണൻ, ദുര്യോധനൻ, രാവണൻ, കീചകൻ, ജരാസന്ധൻ എന്നിവയൊക്കെ ആയിരുന്നു പ്രസിദ്ധ വേഷങ്ങൾ. 1101 മുതൽ കൊട്ടാരം കഥകളി നടനായിരുന്നു. 65 വർഷത്തോളം കൊട്ടാരം കഥകളി യോഗത്തിനു നേതൃത്വം നൽകി.

16 ജനുവരി 1886, ന് ചെങ്ങന്നൂരിൽ ജനിച്ചു. അഭിനയത്തിനു പ്രാധാന്യം നൽകുന്ന തെക്കൻ കേരളത്തിലെ കപ്ലിങ്ങാട് ശൈലിയുടെ ആചാര്യനായിരുന്നു. "തെക്കൻ ചിട്ടയിലുള്ള അഭ്യാസക്രമങ്ങൾ"" എന്ന പുസ്തകം ചെങ്ങന്നൂർ രാമൻ പിള്ള രചിച്ചിട്ടുണ്ട്. 

തകഴി കേശവപ്പണിയ്ക്കർ, മാത്തൂർ കുഞ്ഞുകൃഷ്ണപ്പണിയ്ക്കർ, കുഞ്ഞുകൃഷ്ണപ്പണിയ്ക്കർ തുടങ്ങിയവരുടെ കീഴിലുള്ള അഭ്യസനം ചെങ്ങനൂർ രാമൻ പിള്ളയെ ഒത്ത ഒരു നടനാക്കി മാറ്റി. മങ്കൊമ്പ് ശിവശങ്കരപ്പിള്ള, ഹരിപ്പാട്ട് രാമകൃഷ്ണപ്പിള്ള, മടവൂർ വാസുദേവൻ നായർ തുടങ്ങിയവർ അദ്ദേഹത്തിൻറെ പ്രസിദ്ധ ശിഷ്യന്മാരാണ്‌.

11 നവംബർ 1980-ന് അന്തരിച്ചു. .

## പുരസ്‌കാരങ്ങൾ
* പത്മശ്രീ 
* സംഗീത നാടക അക്കാദമി അവാർഡ് (1963)

## കൃതികൾ
* തെക്കൻ ചിട്ടയിലുള്ള അഭ്യാസക്രമങ്ങൾ" 

## അവലംബം

വർഗ്ഗം:1886-ൽ ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:കഥകളി നടന്മാർ
വർഗ്ഗം:മലയാളികൾ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
നഹാൻ

**നഹാൻ** ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു പട്ടണവും സിർമൌർ ജില്ലയുടെ മുഖ്യകാര്യാലയവുമാണ്. ഈ പട്ടണത്തിൽ ഈന്ത്യൻ ആർമി സ്പെഷ്യൽ ഫോർസസ് ട്രെയിനിംഗ സ്കൂൾ സ്ഥിതി ചെയ്യുന്നു. പഴയ രാജ്യമായ സിർമൂറിൻറ തലസ്ഥാനമായിരുന്നു ഇത്.

## ഭൂമിശാസ്ത്രം
നഹാൻ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്.  പട്ടണം 932&nbsp;മീറ്റർ ഉയരമുള്ള പ്രദേശത്താണ് സ്ഥിതി ചെയ്യുന്നത്.

## ജനസംഖ്യ
(ഇന്ത്യൻ സെൻസസ്) നഹാൻ പട്ടണത്തിലെ ജനസംഖ്യ 56053 ആണ്. ജനസംഖ്യയിൽ 54 ശതമാനം പുരുഷന്മാരും 46 ശതമാം സ്ത്രീകളുമാണ.പട്ടണത്തിലെ ജനങ്ങളുടെ സാക്ഷരത 85 ശതമാനമാണ്. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാണ്. ജനസംഖ്യയിലെ പുരുഷന്മാരുടെ മാത്രം സാക്ഷരത 86 ശതമാനവും സ്ത്രകളുടേത് 79 ശതമാനവുമാണ്. ആകെ ജനസംഖ്യയിൽ 11 ശതമാനം ആറു വയസിനു താഴെയുള്ള കുട്ടികളാണ്.   2011 സെൻസസ് ഓഫ് ഇന്തയടെ കണക്കുകളനുസരിച്ച് ഈ പട്ടണത്തിൽ ജനസംഖ്യ 35000 ആണ്.  പട്ടണത്തിലെ സ്ത്രീപുരുഷ അനുപാതം ആയിരം പുരുഷന്മാർക്ക് 916 സ്ത്രീകൾ എന്ന നിലയിലാണ്.

## അവലംബം

വർഗ്ഗം:ഹിമാചൽ പ്രദേശിലെ പട്ടണങ്ങൾ
ഗാഗ്രെറ്റ്, ഹിമാചൽ പ്രദേശ്

**ഗാഗ്രെറ്റ്**, ഇന്ത്യൻ സംസ്ഥാനമായ ഹിമാചൽ പ്രദേശിലെ ഉന ജില്ലയിലുൾപ്പെട്ട ടെഹ്സിൽ ഘനാരിയിലുള്ള ഒരു പട്ടണവും നഗര പഞ്ചായത്തുമാണ്. ഉന ജില്ലയിലെ സമതലത്തിലാണ് പട്ടണം നിലനിൽക്കുന്നത്. ഗാഗ്രെറ്റ് പട്ടണത്തിൻറ ലോകസഭാമണ്ഡലം ഹമീർപൂർ ആണ്. അതുപോലെ തന്നെ ഈ പട്ടണം ഒരു നിയമസഭാസീറ്റു കൂടിയാണ്. 

## ഭൂമിശാസ്ത്രം
ഗാഗ്രെറ്റ് പട്ടണം നിലനിൽക്കുന്ന അക്ഷാംശ രേഖാംശങ്ങൾ   ആണ്. പട്ടണം നിലനിൽക്കുന്ന പ്രദേശത്തൻറെ ശരാശരി ഉയരം 439&nbsp;മീറ്ററാണ് (1440&nbsp;അടി).

## ജനസംഖ്യ
(സെൻസസ്) ഗാഗ്രെറ്റ് പട്ടണത്തിലെ ആകെ ജനസംഖ്യ 3180 ആണ്. ജനസംഖ്യയിൽ പരുഷന്മാർ 53 ശതമാനവും സ്ത്രീകൾ 47 ശതമാനവുമാണ്. പട്ടണത്തിലെ ജനങ്ങളുടെ സാക്ഷരത അനുപാതം 81 ശതമാനമാണ്. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാണ്. പുരുഷന്മാരുടെ മാത്രം സാക്ഷരത 85 ശതമാനവും സ്ത്രീകളുടേത് 78 ശതമാനവുമാണ്. ആകെ ജനസംഖ്യയിൽ 11 ശതമാനം പേർ 6 വയസിനു താഴെയുള്ള കുട്ടികളാണ്.

## അവലംബം

വർഗ്ഗം:ഹിമാചൽ പ്രദേശിലെ പട്ടണങ്ങൾ
പരൽമീൻ നീന്തുന്ന പാടം

ലഘുചിത്രം|പരൽമീൻ നീന്തുന്ന പാടം (കവർ)
സാഹിത്യകാരൻ സി.വി. ബാലകൃഷ്ണന്റെ  ബാല്യ – കൗമാരത്തിലെ ഓർമകൾ രേഖപ്പെടുത്തിയ കൃതിയാണ് **പരൽമീൻ നീന്തുന്ന പാടം**.   ഈ കൃതിക്ക് ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം  - 2014 ൽ ലഭിച്ചു. മാതൃഭൂമി ആഴ്ചപ്പതിപ്പിൽ തുടർച്ചയായി പ്രസിദ്ധീകരിച്ചു വന്ന ഈ ഓർമക്കുറിപ്പുകൾ 2013 ൽ മാതൃഭൂമി ബുക്സ്  പ്രസിദ്ധീകരിച്ചു.
## അവലംബം

## പുറം കണ്ണികൾ

വർഗ്ഗം:ജീവചരിത്രഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
അത്തള പിത്തള തവളാച്ചി

കേരളത്തിലെ കുട്ടികൾ കളിക്കുന്ന ലളിതമായ ഒരു കളിയാണ് **അത്തള പിത്തള തവളാച്ചി**. ഒരു വട്ടത്തിൽ ഇരുന്നുകൊണ്ട് രണ്ടു കൈകളും മുന്നിൽ തുറന്നു കമഴ്ത്തിവച്ചാണ് ഈ കളി ആരംഭിക്കുന്നത്. *അത്തള പിത്തള തവളാച്ചി* എന്ന പാട്ട് താളത്തിൽ എണ്ണി ഓരോ കൈകളേയും പുറത്താക്കി, അവസാനം അവശേഷിക്കുന്ന കൈയുടെ ഉടമയെ വിജയിയാക്കുകയാണ് ഇതിലെ കളിരീതി.
## കളിരീതി
കളിക്കാരുടെ കൂട്ടത്തിലെ ഒരു നേതാവായിരിക്കും കളി നിയന്ത്രിക്കുന്നത്. പാട്ടിൻ്റെ താളവട്ടമനുസരിച്ച്, വട്ടത്തിൽ നിരത്തിവച്ചിരിക്കുന്ന കൈകളെ പ്രദക്ഷിണദിശയിൽ നേതാവ് എണ്ണുന്നു. പാട്ട് അവസാനിക്കുന്ന സമയത്ത് എണ്ണിയെത്തുന്ന കൈ കമിഴ്ന്നാണിരിക്കുന്നതെങ്കിൽ അതിനെ മലർത്തിവക്കും; മലർന്നിരിക്കുകയാണെങ്കിൽ ആ കൈ കളിയിൽനിന്ന് പുറത്താകും. അതിനുശേഷം തൊട്ടടുത്ത കൈയിൽനിന്ന് പാട്ട് വീണ്ടും തുടരുകയും അവസാനം ഒരാളുടെ കൈ മാത്രം അവസാനിക്കുന്ന വരെ കളി തുടരുകയും ചെയ്യും. എണ്ണുന്ന നേതാവിന് തുടക്കത്തിൽ രണ്ടു കൈയും കളത്തിൽ കമഴ്ത്തിവക്കാൻ സാധിക്കാത്തതുകൊണ്ട് അയാളുടെ ഒരു കൈ കൂടി കളത്തിലുണ്ടെന്ന് സങ്കൽപ്പിച്ചായിരിക്കും കളി തുടങ്ങുക.
## പാട്ട്
ഈ കളിയിലുപയോഗിക്കുന്ന പാട്ടിന് ദേശഭേദമനുസരിച്ചുള്ള മാറ്റങ്ങളുണ്ട്. എങ്കിലും ആദ്യത്തെ മൂന്നുവരികൾ ഏതാണ്ടെല്ലായിടത്തും ഒരുപോലെത്തന്നെ ചൊല്ലിവരുന്നു. പാട്ടിൻ്റെ ഒരു ഭേദം താഴെക്കൊടുത്തിരിക്കുന്നു.കോട്ടയം ഭാഗത്തു  ഈ  കളി  ***അക്കുത്ത്ഇക്കുത്ത്***  കളി  എന്നും പറയുന്നു 

 **അ**ത്തള **പി**ത്തള **ത**വളാ**ച്ചി**
 **ചു**ക്കുമ്മി**രി**ക്കണ **ചൂ**ളാ**പ്പ**
 **മ**റിയം **വ**ന്ന് വി**ള**ക്കൂ**തി**
 **ഗു**ണ്ടാ **മാ**ണീ **സാ**റാ **കോ**ട്ട്

#### <u>കോട്ടയം ഭാഗത്തുള്ള പാട്ട്</u>
***അക്കുത്ത്ഇക്കുത്ത്*** 

നാടൻ കളികൾ

ആന വരുമ്പോൾ കല്ലേകുത്ത്  കടുംകുത്ത് 

ചിപ്പുവെള്ളം  താറാവെള്ളം

  താറാ മക്കടെ  കയ്യിൽ  ഒരു ബാങ്ക് .

## കേരളീയ സംസ്കാരത്തിൽ
പണ്ട് കാലത്ത് ചെറിയ കുട്ടികളുടെ പ്രധാന വിനോദങ്ങളിലൊന്നായ ഈ കളി ഇപ്പോൾ എതാണ്ട് വിസ്മൃതിയിലാണ്ടു കഴിഞ്ഞിരിക്കുന്നു. നിരവധി സിനിമകളിൽ ഈ കളി കാണിക്കുന്നുണ്ട്. 
ചങ്ങാതിപൂച്ച എന്ന സിനിമയിലും  ഡബിൾ ബാരൽ (2015) എന്ന സിനിമയിലും ഇതിന്റെ വരികൾ ഉപയോഗിച്ചിരിക്കുന്നു.

## റഫറൻസുകൾ

വർഗ്ഗം:കേരളത്തിലെ നാടൻകളികൾ
രോഹ്രു, ഹിമാചൽ പ്രദേശ്

**രോഹ്രു** ഇന്ത്യൻ സംസ്ഥാനമായ ഹിമാചൽ പ്രദേശിലെ ഷിംല ജില്ലയിലുൾപ്പെട്ട ഒരു പട്ടണവും മുനിസിപ്പൽ കമ്മിറ്റിയുമാണ്. പബ്ബാർ നദീ തീരത്ത് സംസ്ഥാന തലസ്ഥാനമായ ഷിംലയിൽ നിന്ന് 115 കിലോമീറ്റർ ദൂരത്തിലാണീ പട്ടണം സ്ഥിതി ചെയ്യുന്നത്. ഈ പ്രദേശം ആപ്പിളുകൾക്കും മീൻ പിടുത്തത്തിനും പേരു കേട്ട സ്ഥലമാണ്.

## ഭൂമിശാസ്ത്രം
രോഹ്രു പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ  ആണ്. പട്ടണം ഏകേദശം1,525 &nbsp;മീറ്റർ ഉയരത്തിൽ (5,003&nbsp;അടി) നിലകൊള്ളുന്നു. ഈ മേഖലയിൽ ഇടതൂർന്ന വനങ്ങളാണുള്ളത്. താപനില 10-15 C വരെയാണ്. വർഷം മുഴുവൻ ഇവിടെ മൂടൽ മഞ്ഞുനിറഞ്ഞു നിൽക്കുന്നു. 

## ജനസംഖ്യ
(സെൻസസ് ഓഫ് ഇന്ത്യ) രോഹ്രു പട്ടണത്തിലെ ആകെ ജനസംഖ്യ  14953 ആണ്. ജനസംഖ്യയിൽ പുരുഷന്മാരുടെ അനുപാതം 59 ശതമാനവും സ്ത്രികളുടേത് 41 ശതമാനവുമാണ്. പട്ടണത്തിലെ സാക്ഷരത 94 ശതമാനമാണ്. ഇത് ദേശീയ ശരാശരിയായ  59.5 ശതമാനത്തേക്കാൾ കൂടുതലാണ്. പുരുഷന്മാരുടെ മാത്രം സാക്ഷര്ത 96 ശതമാനവും സ്ത്രീകളുടേത് 92 ശതമാനവുമാണ്. ഇവിടുത്തെ ആകെ ജനസംഖ്യയിൽ 13 ശതമാനം പേർ ആറു വയസിൽ താഴെയുള്ള കുട്ടികളാണ്.

## കൃഷി
ഉന്നത നിലവാരമുള്ള ആപ്പിളുകൾക്ക് പ്രസിദ്ധമാണ് ഈ പ്രദേശം. ഹിമാചൽ പ്രദേശിലെ മറ്റു മേഖലകളെ അപേക്ഷിച്ച് ഇവിടെ ആപ്പിളിൻറെ ഉത്പാദനം വളരെ കൂടുതലാണ്.ആപ്പിൾ ഇന്ത്യയ്ക്കുള്ളിലും വിദേശ രാജ്യങ്ങളിലേയ്ക്കും കയറ്റി അയക്കാറുണ്ട്.

## അവലംബം
കല്ലാർ പാലം (ഇടുക്കി)

തേക്കടി- മൂന്നാർ സംസ്ഥാന പാതയിൽ ഏറ്റവും അപകടകരമായ പാലങ്ങളിൽ ഒന്നായിരുന്നു **കല്ലാർ പാലം**. വാഹനങ്ങൾ വർധിച്ചതോടെ നിലവിലെ പാലം അപര്യാപ്തമായി.നാട്ടുകാരുടെ ആവശ്യപ്രകാരം പാലം പുതുക്കാൻ 2012ൽ അനുമതി ലഭിച്ചു.1956ലാണ്‌ കല്ലാർ പാലം പാലം പണിതത്.

## അവലംബം

വർഗ്ഗം:ഇടുക്കി ജില്ലയിലെ പാലങ്ങൾ‎
ചെറുകര പാലം

കോട്ടയം- എറണാകുളം ജില്ലകളെ തമ്മിൽ ബന്ധിപ്പിക്കുന്ന മൂവാറ്റുപുഴ ആറിന് കുറുകെയുള്ള പാലമാണ്‌ ചെറുകരപാലം.കൊച്ചയിൽനിന്നും മുളന്തുരുത്തി, ആരക്കുന്നം, ചെറുകര പാലംവഴി വെള്ളൂരിലേക്ക്  കടക്കാം.കൈപ്പട്ടൂർ, ഒലിയപ്പുറം, അരയൻകാവ്, കാഞ്ഞിരമറ്റം ഭാഗങ്ങളിേലക്കും എളുപ്പമെത്താനും പാലം ഉപയോഗിക്കുന്നു
2012ൽ 8.5 കോടി രൂപയുടെ എസ്റ്റിമേറ്റും ആയി നിർമ്മാണ പ്രവർത്തനം ആരംഭിച്ച ചെറുകര പാലത്തിന് 152 മീറ്റർ നീളവും ഏഴര മീറ്റർ വീതി കൂടാതെ ഇരുവശങ്ങളിലും ഒന്നര മീറ്റർ വീതമുള്ള നടപ്പാതയും ഉണ്ട്. നിർമ്മാണം പൂർത്തിയായപ്പോൾ ആകെ ചെലവ് 9.75 കോടി രൂപ. അപ്രോച്ച് റോഡിന് ഇരുകരകളിലും സ്ഥലം സൗജന്യമായി ലഭിച്ചതുകൊണ്ട് നിർമ്മാണ ചെലവിൽ വസ്തുവില കുറവു വന്നതിനാൽ ചെറുകരപാലം ടോൾ പിരിവിൽ നിന്നും ഒഴിവായി.2014 ഒക്ടോബർ 4നു മുഖ്യമന്ത്രി ഉമ്മൻ ചാണ്ടിയാണ്‌ പാലം ഉദ്ഘാടനം ചെയ്തത്

## അവലംബം

വർഗ്ഗം:കോട്ടയം ജില്ലയിലെ പാലങ്ങൾ
മൂഡംബയൽ

**മൂഡംബയൽ** കാസറഗോഡ് ജില്ലയിലെ ഒരു ഗ്രാമമാണ്. 
## ജനസംഖ്യ
## ഭാഷ
മൂഡംബയൽ ഒരു ബഹുഭാഷാ പ്രദേശമാണ്. ഇവിടെ ഔദ്യോഗികഭാഷയായി മലയാളവും കന്നഡയും ഉപയോഗിക്കുന്നു. ഇവ കൂടാതെ, തുളു, കൊങ്കണി, കൊറഗഭാഷ ഇവ ഉപയോഗിക്കുന്നു. 
## ഗതാഗതം
ദേശിയപാത 66 ലേയ്ക്ക് ഇവിടെനിന്നും ഉപറോഡുകളുണ്ട്. അടുത്ത റെയിൽവ്വേ സ്റ്റേഷൻ മഞ്ചേശ്വരം ആകുന്നു. 
## കൃഷി
കവുങ്ങ്, കശുവണ്ടി, തെങ്ങ് തുടങ്ങിയവ.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
രേണുക തടാകം

**രേണുക തടാകം** ഹിമാചൽ പ്രദേശ് സംസ്ഥാനത്തെ സിർമൌർ ജില്ലയിൽ സ്ഥിതി ചെയ്യുന്ന ഒരു തടാകമാണ്. ഇത് സമുദ്രനിരപ്പിൽനിന്ന് ഏകദേശം അറുനൂറ്റി എഴുപത്തിരണ്ടു മീറ്റർ ഉയരത്തിലാണുള്ളത്. ഹിമാചൽ പ്രദേശിലെ ഏറ്റവും വലിയ തടാകമാണിത്. തടാകത്തിൻറെ ചുറ്റളവ് ഏകദേശം 3214 മീറ്ററാണ്. രേണുക ദേവതയുടെ പേരിൽ നിന്നാണ് തടാകത്തിന് ഈ പേരു ലഭിച്ചത്. ഈ പ്രദേശം ഹിമാചൽ പ്രദേശിലെ മറ്റു മേഖലകളുമായി റോഡ് മാർഗ്ഗം ബന്ധിപ്പിച്ചിരിക്കുന്നു. തടാകത്തിനുള്ളിൽ ബോട്ടിംഗ് അനുവദിച്ചിട്ടുണ്ട്. രേണുക തടാക മേഖലയിൽ ഒരു സിംഹ സഫാരി പാർക്കും കാഴ്ച്ചബംഗ്ലാവും നിലനിൽക്കുന്നുണ്ട്. ഈ മേഖല കേന്ദ്രീകരിച്ച് ഒരു വാർഷിക മേളയും സംഘടിപ്പിക്കപ്പെടാറുണ്ട്.

## സ്ഥാനം
* പരവാണൂ പട്ടണത്തിൽ നിന്നു തടാക മേഖലയിലേയ്ക്കുള്ള ദൂരം : 123&nbsp;കിലോമീറ്റർ
* പവൊൻടാ സാഹിബിൽ നിന്ന് (സതുവാൻ വഴി) തടാകത്തിലേയ്ക്കുള്ള ദൂരം : 51&nbsp;കിലോമീറ്റർ.
* നഹാനിൽ നിന്നുള്ള ദൂരം : 38&nbsp;കിലോമീറ്റർ.

## തടാകത്തിൻറ നിലനിൽപ്പിനു ഭീക്ഷണിയായ ഘടകങ്ങൾ
സമീപകാലത്ത് തടാകത്തിൻറെ വലിപ്പം ചരുങ്ങിക്കൊണ്ടിരിക്കുന്നു. തടാകത്തിൽ അടിഞ്ഞു കൂടുന്ന എക്കൽ മണ്ണ് തടാകത്തിൻറ നില നിൽപ്പിനു തന്നെ ഭീക്ഷണിയായിത്തീർന്നിരിക്കുന്നു. മലനിരകളിൽ നിന്നുള്ള മണ്ണിടിച്ചിലും മഴമൂലവും ഒഴുകിയെത്തുന്ന മണ്ണ് തടാക തീരത്ത് അടിഞ്ഞുകൂടിക്കൊണ്ടിരിക്കുന്നു. അതുപോലെ വർഷങ്ങളായി നിർമ്മാണ സാമഗ്രികളിൽനിന്നുള്ള ഉപയോഗശൂന്യമായ വസ്തുക്കൾ തടാകത്തിനു സമീപം കൂട്ടിയിടുന്നതും പരിസ്ഥിതിയ്ക്ക് ദോഷം സൃഷ്ടിക്കുന്നു. സർക്കാരും രേണുക വികാസ് സമിതിയും അവരുടെ കഴിവിൻറെ പരമാവധി തടാകം സംരക്ഷിക്കുവാനായി വിനിയോഗിക്കുന്നു. ഈ മേഖലയിലാകെ പ്ലാസ്റ്റിക് സഞ്ചികൾ നിരോധിക്കപ്പെട്ടിരിക്കുന്നു.

## ചിത്രശാല

പ്രമാണം:Renuka Lake , Himachal Pradesh,India.JPG|രേണുക തടാകം, ഹിമാചൽ പ്രദേശ് - ഇന്ത്യ
പ്രമാണം:Renuka lake.JPG|രേണുക തടാകം, സിർമൂർ ജില്ല, ഹിമാചൽ പ്രദേശ്
പ്രമാണം:Renuka ji temple, Himachal Pradesh.JPG|രേണുകാ ജി ക്ഷേത്രം, ഹിമാചൽ പ്രദേശ്, ഇന്ത്യ
പ്രമാണം:Renuka Lake, Himachal Pradesh.JPG|രേണുക തടാകം, സിർമൂർ ജില്ല, ഹിമാചൽ പ്രദേശ്
പ്രമാണം:Renuka Temple in Renuka Lake.JPG|രേണുക ക്ഷേത്രം, സിർമൂർ ജില്ല, ഹിമാചൽ പ്രദേശ്.
പ്രമാണം:Pershuram Temple, Himachal Pardesh.JPG|രേണുക ക്ഷേത്രം, ഹിമാചൽ പ്രദേശ്.
പ്രമാണം:Pershuram Temple,Renuka Lake,Himachal Pardesh, India.JPG|രേണുക ക്ഷേത്രം, രേണുക തടാകം, ഹിമാചൽ പ്രദേശ്
പ്രമാണം:Pershuram Talab , Renuka lake.JPG|പരശരാം സരേവർ, രേണുകാ തടാകം.
പ്രമാണം:Renuka Lake.jpg|രേണുക തടാകം.

## അവലംബം

## ബാഹ്യ ലിങ്കുകൾ

* himachaltourism.nic.in 
* hptdc.gov.in 
* http://www.ramsar.org/renuka-wetland

വർഗ്ഗം:ഹിമാചൽ പ്രദേശിലെ തടാകങ്ങൾ
റാഫ്റ്റിംഗ്

കാറ്റ് നിറയ്ക്കാവുന്ന റാഫ്റ്റിൽ പുഴയിൽ അല്ലെങ്കിൽ മറ്റു വെള്ളക്കെട്ടുകളിൽ തുഴയുന്ന ഔട്ട്‌ഡോർ വിനോദമാണ്‌ റാഫ്റ്റിംഗും വൈറ്റ് വാട്ടർ റാഫ്റ്റിംഗും. വിവിധ തരത്തിലുള്ള ഒഴുക്കുള്ള വെള്ളത്തിലാണ് റാഫ്റ്റിംഗ് ചെയ്യുക, ഇത് പങ്കെടുക്കുന്നവർക്ക് ആവേശകരമായ അന്തരീക്ഷം നൽകുന്നു. പ്രതിസന്ധികൾ നേരിടുകയും ടീമിൻറെ കൂട്ടായ പ്രവർത്തനവും ഈ അനുഭവത്തിൻറെ ഭാഗമാണ്.  1970-കളുടെ മധ്യത്തിലാണ് കായിക വിനോദം എന്ന രീതിയിൽ റാഫ്റ്റിംഗ് ജനപ്രിയമാകുന്നത്. അപകടകരമായ കായിക ഇനമായി കാണുന്ന റാഫ്റ്റിംഗ് ചിലപ്പോൾ മാരകമാകാം. ഐആർഎഫ് എന്നറിയപ്പെടുന്ന ഇന്റർനാഷണൽ റാഫ്റ്റിംഗ് ഫെഡറേഷനാണ് ലോകമെമ്പാടും ഈ കായിക ഇനത്തിൻറെ എല്ലാ കാര്യങ്ങളും നിർവഹിക്കുന്നത്.

## വൈറ്റ് വാട്ടർ തരങ്ങൾ

ഇന്റർനാഷണൽ സ്കേൽ ഓഫ് വാട്ടർ ഡിഫികൽറ്റി എന്നും അറിയപ്പെടുന്ന വാട്ടർ റാഫ്റ്റിംഗിൻറെ ബുദ്ധിമുട്ട് നിലവാരം 6 ഗ്രേഡുകൾ ആയാണ് തരം തിരിച്ചിരിക്കുന്നത്. വളരെ എളുപ്പം മുതൽ വളരെ അപകടകരമായ അഥവാ മരണ സാധ്യതയുള്ള നിലവാരങ്ങളാണ് ഉള്ളത്.

ക്ലാസ് 1, ക്ലാസ് 2, ക്ലാസ് 3, ക്ലാസ് 4, ക്ലാസ് 5, ക്ലാസ് 6 എന്നിങ്ങനെയാണ് ബുദ്ധിമുട്ട് നിലവാരങ്ങൾ. ക്ലാസ് 1 അനായാസകാരവും, ക്ലാസ് 6 വളരെ ബുദ്ധിമുട്ട് ഉള്ളതുമാണ്.

## തന്ത്രങ്ങൾ

കനൂകളേയും കയാക്കുകളേയും അപേക്ഷിച്ചു വളരെ വ്യത്യസ്തമാണ് റാഫ്റ്റുകൾ, അതുകൊണ്ട് തന്നെ അവയെ വൈറ്റ് വാട്ടറിൽ നിയന്ത്രിക്കുന്നത് വ്യത്യസ്തമായ രീതി ഉപയോഗിച്ചാണ്. പഞ്ചിംഗ്, ഹൈ സൈഡിംഗ്, ലോ സൈഡിംഗ് എന്നിവ ഈ തന്ത്രങ്ങളുടെ ഉദാഹരണങ്ങളാണ്.

ഡംപ് ട്രക്ക്, ലെഫ്റ്റ് ഓവർ റൈറ്റ് അല്ലെങ്കിൽ റൈറ്റ് ഓവർ ലെഫ്റ്റ്, ടാക്കോ, എൻഡ് ഓവർ എൻഡ്, ഡൌൺസ്ട്രീം ഫ്ലിപ്പ്, ബാക്ക് റോളർ, ഡാർക്ക്‌ സൈഡിംഗ് എന്നിവ വിവിധ തരം കാപ് സൈസിംഗ് രീതികളാണ്.

ഫ്ലിപ്പ് ലൈൻ, നീ ഫ്ലിപ്പിംഗ്, ടി റെസ്ക്യൂ, ടി – ഗ്രിപ്പ് റീ – ഫ്ലിപ്പ് എന്നിവ വിവിധ തരം റീ – റൈറ്റിംഗ് രീതികളാണ്.

പില്ലോ റൈഡ്, സർഫിംഗ്, ഡ്രോപ്പ് സർഫിംഗ്, നോസ് ഡാങ്ക്സ്, പിരൂട്ട്‌, ബാക്ക് പിവറ്റ് എന്നിവ വിവിധ തരം ട്രിക്കുകളാണ്.

## സുരക്ഷ

റാഫ്റ്റിംഗ് വളരെ അപകടകരമായ കായിക വിനോദമാണ്‌, പ്രത്യേകിച്ചും പ്രാഥമിക സുരക്ഷാ മാനദണ്ഡങ്ങൾ പാലിച്ചില്ലെങ്കിൽ. എന്നിരുന്നാൽ തന്നെ വാണിജ്യപരമായ റാഫ്റ്റിംഗിലും സ്വകാര്യ റാഫ്റ്റിംഗിലും മാരകമായ പരിക്കുകൾ വളരെ കുറവാണ്.   100,000 യൂസർ ദിവസങ്ങളിൽ 0.55 – 0.86 ശതമാനം അപകടങ്ങളെ ഉണ്ടാകുന്നൊള്ളൂ എന്നാണ് മെറ്റ അനാലിസിസുകൾ കാണിക്കുന്നത്. റാഫ്റ്റിംഗ് കാരണമുണ്ടാകുന്ന പരിക്കിൻറെ നിരക്ക് വളരെ കുറവാണെന്നാണ് പഠനങ്ങൾ കാണിക്കുന്നത്, അതേസമയം റിപ്പോർട്ട് ചെയ്യപ്പെട്ട അപകടങ്ങളുടെ എണ്ണത്തിലുള്ള കുറവുകൊണ്ടും ഇത് സംഭവിച്ചതാവാം.

ഓരോ പ്രദേശത്തിനനുസരിച്ച് സുരക്ഷാമാനദണ്ഡങ്ങൾ നിയമാവലിയിൽ ഉണ്ടാകാം. ഏതൊരു ഔട്ട്‌ഡോർ കായിക ഇനത്തിനേയും പോലെ റാഫ്റ്റിംഗും കാലക്രമേണ സുരക്ഷിതമായിട്ടുണ്ട്. ഈ രംഗത്തുള്ള വൈദഗ്ദ്യം വർധിച്ചുവരുകയും നിലവാരം ഉയരുകയും ചെയ്തു. അതുകൊണ്ട് തന്നെ പല നദികളിലും ഉള്ള ബുദ്ധിമുട്ട് നിലവാരം മാറിയിട്ടുണ്ട്. ഗ്രാൻഡ്‌ കാന്യനിലുള്ള കോളറാഡോ നദി ഇതിനുള്ള ഉദാഹരമാണ്. എല്ലാ റാഫ്റ്റുകളേയും മുക്കിയിരുന്ന കോളറാഡോ നദിയിൽ ഇന്ന് താരതമ്യേന പരിശീലനം പോലും ലഭിക്കാത്ത നൂറുകണക്കിനു പേർ സുരക്ഷിതമായി റാഫ്റ്റിംഗ് ചെയ്യുന്നു.

പ്രകൃതിയുടെ അപകടങ്ങൾ വഴിയും ശരിയായ പെരുമാറ്റം ഇല്ലെങ്കിലും റാഫ്റ്റിംഗിൽ അപകട സാധ്യതയുണ്ട്. നദികളുടെ ചില സവിശേഷതകൾ അവയെ റാഫ്റ്റിംഗിനു അനുയോജ്യമാല്ലാതെ ആക്കുന്നു. വേഗതിയിൽ പായുന്ന വെള്ളത്തിൽ റാഫ്റ്റിംഗ് ചെയ്യുന്നത് ആളുകളിൽ ആവേശം അതിരുകടത്താം, ഇത് അവരുടെ സുരക്ഷക്ക് ഭീഷണിയാണ്. വൈറ്റ് വാട്ടർ റാഫ്റ്റിംഗിൽ അപകടങ്ങൾ സംഭവിക്കാമെങ്കിലും അവ വളരെ വിരളമാണ്.

## അവലംബം

വർഗ്ഗം: കായികം
റൊട്ടൊറുവ

ന്യൂസിലന്റിലെ ഉത്തരദ്വീപിലുള്ള ഒരു നഗരമാണ് **റൊട്ടൊറുവ**. ഉത്തരദ്വീപിലെ ബേ ഓഫ് പ്ലെന്റി പ്രദേശത്താണ് ഈ പട്ടണം സ്ഥിതി ചെയ്യുന്നത്. ന്യൂസിലന്റിലെ പ്രധാന വിനോദസഞ്ചാരകേന്ദ്രങ്ങളിലൊന്നായ റൊട്ടൊറുവ ഭൂമിക്കടിയിലെ സൾഫർ ഉറവകളാൽ പ്രശസ്തമാണ്. നഗരത്തിന്റെ അതിരിലായി ഇതേപേരിൽ ഒരു തടാകവുമുണ്ട്. ഹാമിൽടൺ, ഓക്‌ലൻഡ് നഗരങ്ങളുമായി റോഡ് മാർഗ്ഗം ബന്ധപ്പെട്ടിരിക്കുന്ന റൊട്ടൊറുവയിൽ ഒരു പ്രാദേശിക വിമാനത്താവളവുമുണ്ട്. 2013ലെ ന്യൂസിലൻഡ് സെൻസസ് പ്രകാരം റോട്ടൊറുവയിലെ ജനസംഖ്യ 65,280 ആണ്.
## അവലംബം

## പുറത്തേക്കുള്ള കണ്ണികൾ

* 
* Info-Rotorua | Visitor Information TV & website 
* Official Rotorua YouTube channel
* Rotorua District Council official website 
* Rotorua Tourism official website
* 

വർഗ്ഗം:ന്യൂസീലൻഡിലെ പട്ടണങ്ങൾ
സിക്കാർ

**സിക്കാർ** (ഹിന്ദി: सीकर) ആഗ്രയ്ക്കും ബിക്കാനറിനും ഏകദേശം മദ്ധ്യേ സ്ഥിതി ചെയ്യുന്ന ഇന്ത്യൻ സംസ്ഥാനമായ രാജസ്ഥാനിലെ ശെഖാവതി മേഖലയിലുള്ള ഒരു പട്ടണമാണ്. സിക്കാർ ഒരു ചരിത്ര നഗരമാണ്. ഇവിടെയുള്ള പഴയ ഹവേലികൾ (മുഗൾ വാസ്തുവിദ്യ ഉപയോഗിച്ചു നിർമ്മിച്ച കൂറ്റൻ വീടുകൾ) സഞ്ചാരികളെ ഹഠാദാകർഷിക്കുന്ന ഒരു ഘടകമാണ്. ജയ്പൂർ നഗരത്തിൽ നിന്ന് ഈ പട്ടണത്തിലേയ്ക്ക് 114 കിലോമീറ്ററും ജോധ്പൂരിൽ നിന്ന് 320 കിലോമീറ്ററും ബിക്കാനറിൽ നിന്ന് 215 കിലോമീറ്ററും ഡൽഹിയിൽ നിന്ന് 215 കിലോമീറ്റർ ദൂരവുമാണുള്ളത്.

## ഭൂമിശാസ്ത്രം
സിക്കാർ, രാജസ്ഥാൻ സംസ്ഥാനത്തിലെ സിക്കാർ ജില്ലയുടെ മുഖ്യ കാര്യാലയമാണ്. രാജസ്ഥാൻ സംസ്ഥാനത്തിൻറെ കിഴക്കുഭാഗത്താണീ പട്ടണത്തിൻറെ സ്ഥാനം. പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്. പട്ടണം നിലനിൽക്കുന്ന പ്രദേശത്തിൻറ പരമാവധി ഉയരം 427&nbsp;മീറ്ററാണ് (1401&nbsp;അടി).

## ജനസംഖ്യ
2011 ലെ ഇന്ത്യൻ സെൻസസ് പ്രകാരം സിക്കാർ പട്ടണത്തിലെ ജനസംഖ്യ237,579 ആണ്. പുരുഷന്മാരുടേയും സ്ത്രീകളുടേയും വേർതിരിച്ച കണക്കുകൾ യഥാക്രമം 123156, 114423 എന്നിങ്ങനെയാണ്. പട്ടണത്തിലെ സ്ത്രീപുരുഷ അനുപാതം 1000 പുരുഷന്മാർക്ക് 929 സ്ത്രീകൾ എന്ന നിലയിലാണ്. 

## കാലാവസ്ഥ
സിക്കാർ പട്ടണത്തിൽ ചൂടുള്ളതും പാതി വരണ്ടതുമായ കാലാവസ്ഥയാണ്. മൺസൂണിൽ അതായത് ജൂൺ, സെപ്റ്റംബർ മാസങ്ങളിൽ  മഴ ലഭിക്കുന്നു. വർഷം മുഴുവൻ  ഉയർന്ന ചൂടാണിവിടെ അനുഭവപ്പെടുന്നത്. ഏപ്രിൽ ജൂലൈ മാസങ്ങളിലെ ചൂട്   വരെയാണ്. മെയ്, ജൂൺ മാസങ്ങളിൽ താപനില  എന്ന നിലയിൽ രമകാഷ്ഠയിലെത്തുന്നു. മൺസൂൺ കാലത്ത് ഇടിമുഴക്കത്തോടുകൂടിയ കനത്ത മഴ ലഭിക്കുന്നുവെങ്കിലും വെള്ളപ്പൊക്കം സാധാരണയല്ല. നവംബർ മാസം മുതൽ ഫെബ്രുവരി വരെ  ശരാശരി താപനില  വരെയാണ്.

## അവലംബം
പന്മന

കൊല്ലത്തു നിന്നും എകദേശം 19 കിലോമീറ്റർ വടക്ക് കരുനാഗപ്പള്ളിയ്ക്ക് സമീപത്തായി സ്ഥിതി ചെയ്യുന്ന ഗ്രാമമാണ് പന്മന. സാമൂഹ്യപരിഷ്കരണരംഗത്തെ പ്രധാനിയായിരുന്ന വിദ്യാധിരാജ ചട്ടമ്പിസ്വാമികളുടെ സമാധിസ്ഥാനം എന്ന നിലയിൽ പ്രസിദ്ധമാണ് ഈ സ്ഥലം.

## സെൻസസ് വിവരങ്ങൾ

അവലംബം

http://www.census2011.co.in/data/town/628371-panmana-kerala.html
വർഗ്ഗം:കൊല്ലം ജില്ലയിലെ ഗ്രാമങ്ങൾ
കുസ്സോയലിയഹ്

ഉസ്ബെക്കിസ്ഥാനിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **കുസ്സോയലിയഹ്** (Kus-soy-le-ah).

## കുടുംബം
തെറാപ്പോഡ വിഭാഗത്തിൽ പെട്ട ഒരു ദിനോസർ ആണ്

## അവലംബം

## പുറത്തേക്കുള്ള കണ്ണികൾ
*George Olshevsky on ''Kuszholia'' , from the Dinosaur Mailing List
*http://www.prehistoric-wildlife.com/species/k/kuszholia.html 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ
തരംഗ ചുറ്റികത്തലയൻ സ്രാവ്

തീര കടൽ വാസിയായ ഒരു മൽസ്യമാണ് **തരംഗ ചുറ്റികത്തലയൻ സ്രാവ് ** അഥവാ **Scalloped  Hammerhead. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഗർഭകാലം 12 മാസം ആണ് .

## കുടുംബം
Sphyrnidae കുടുംബത്തിൽ പെട്ട സ്രാവാണ് ഇവ. പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ് .

## അവലംബം

## പുറത്തേക്കുള്ള കണ്ണികൾ

* 
* 
* ARKive – images and movies of the scalloped hammerhead ''(Sphyrna lewini)'' 
* Shark Info page about the scalloped hammerhead
* Species Description of Sphyrna lewini at www.shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക
ജെനിൻ

വെസ്റ്റ് ബാങ്കിലുള്ള ഒരു പലസ്തീൻ പട്ടണമാണ് **ജെനിൻ** (/dʒəˈniːn/; അറബി: جنين (സഹായം·വിവരണം) Ǧinīn) . 2007 ലെ കണക്കുകളനുസരിച്ച് ഈ പട്ടണത്തിലെ ജനസംഖ്യ39,004 . പാലസ്തീനിയൻ അതോറിറ്റിയുടെ ഭരണത്തിൻ കീഴിലാണ് ഈ പ്രദേശം.

## ചരിത്രം
പുരാതന കാലത്ത് ജനിൻ പട്ടണം "ഐൻ-ജെനിൻ" അല്ലെങ്കിൽ "ടെൽ ജെനിൻ" എന്ന പേരിലാണറിയപ്പെട്ടിരുന്നത്. 

BCE പതിന്നാലാം ശതകത്തിൽ  കളിമൺ ഫലകങ്ങളി‍ൽ എഴുതപ്പെട്ട "അമാർനാ" കത്തുകളിൽപ്പറയുന്ന "ജിന" എന്ന സ്ഥലം ജനിൻ പട്ടണമാണെന്നു തിരിച്ചറിയപ്പെട്ടിട്ടുണ്ട്.

BCE എട്ടാം ശതകത്തിൽ നിർമ്മിക്കപ്പെട്ടതെന്നു വിശ്വസിക്കപ്പെടുന്ന ഫിനിഷ്യൻ വംശജർ ഉപയോഗിച്ച നാലു ചുട്ട കളിമണ്ണുകൊണ്ടു നിർമ്മിച്ച വിളക്കുകൾ പുരാവസ്തു ശാസ്ത്രജ്ഞൻ  ജി.ഐ. ഹാർഡിങ്ങിൻറെ നേതൃത്വത്തിൽ ഇവിടെ നിന്നു കണ്ടെടുത്തിരുന്നു. ഫിനീഷ്യയുമായി ജെനിൻ നിവാസികൾ അന്നത്തെക്കാലത്തു നടത്തിയ കൊടുക്കൽ വാങ്ങലുകൾ വെളിവാക്കുന്നതാണ് ഈ കണ്ടുപിടിത്തം. റോമൻ കാലഘട്ടത്തിൽ ജെനിൻ പട്ടണം അറിയപ്പെട്ടിരുന്നത് "ജിനിയ," എന്നായിരുന്നു. അക്കാലത്ത് സമാറിറ്റൻസ് (Heb. כותים) മാത്രമായിരുന്നു ഇവിടെ അധിവസിച്ചിരുന്നത്.  ജെറുസലേമിലേയ്ക്കുള്ള വാർഷിക തീർത്ഥയാത്രയ്ക്കിടെ ഗലീലിയിൽ നിന്നുള്ള തീർത്ഥാടകർ ഈ പട്ടണത്തിലൂടെ സഞ്ചരിച്ചിരുന്നു.

### മംലൂക്ക് കാലഘട്ടം
മദ്ധ്യ കാലഘട്ടത്തിലെ ഭൂമിശാസ്ത്രജ്ഞനായിരുന്ന "ഡിമാഷ്കി" എ.ഡി. 1300 കാലഘട്ടത്തിൽ രേഖപ്പെടുത്തിയതു പ്രകാരം, തുർക്കികളുടെ മുന്നേറ്റത്തോടെ രാജ്യം നാല് ഉപ രാജ്യങ്ങൾ അഥവാ "മംലക്കത്ത്" ആയി തിരിക്കപ്പെടുകയും  "സഫാദ്" ആസ്ഥാനമായിരുന്ന ഉപ രാജ്യത്തിലെ ഒരു സ്ഥലമായി ജെനിൻ മാറുകയും ചെയ്തു. ഗ്രീക്ക് വംശത്തിൽപ്പെട്ട അറബി ജീവിചരിത്രകാരനായിരുന്ന യഖൂത്ത് അൽ ഹമാവിയുടെ  (ജീവിതകാലം - 1179 മുതൽ 1229 വരെ) വിവരണത്തിൽ ജോർദ്ദാൻ പ്രോവിൻസിലെ നെബുലസിനും ബൈസനുമിടയ്ക്കുള്ള  മനോഹരമായ ചെറുപട്ടണമായിരുന്നു ജനിൻ. യഥേഷ്ടം ജലവും അനേകം അരുവികളും അക്കാലത്ത് ഇവിടെ കാണപ്പെട്ടിരുന്നു. അക്കാലത്ത് പല തവണ അദ്ദേഹം അവിടം സന്ദർശിച്ചിരുന്നതായി രേഖപ്പെടുത്തിയിട്ടുണ്ട്.

## ഭൂമിശാസ്ത്രം
പട്ടണിൻറെ അക്ഷാംശ രേഖാംശങ്ങൾ 32°27′40″N 35°18′00″E എന്നിങ്ങനെയാണ്.  വെസ്റ്റ് ബാങ്കിൻറെ ഏറ്റവു വടക്കുള്ള പർവ്വതമായി ജബൽ നെബ്ലസിൻറ താഴ്വരയിലാണ് പട്ടണം സ്ഥിതി ചെയ്യുന്നത്. ഇവിടെ നിന്ന് വടക്ക് നെബ്ലസിലേയ്ക്ക് 42 കിലോമീറ്ററും തെക്ക് അഫുലയിലേയ്ക്ക് 18 കിലോമീറ്ററും തെക്കുകിഴക്ക് ഹൈഫയിലേയ്ക്ക് 51 കിലോമീറ്റർ ദൂരവുമാണ് ഇവിടെ നിന്നുള്ളത്. 

## ജനസംഖ്യ
2007 ലെ സെൻസസ് പ്രകാരം ജെനിൻ പട്ടണത്തിലെ ജനസംഖ്യ  39,004, the Jenin Refugee Camp of 10,371 ആണ്. ഇതിൽ 9,571 രജിസ്റ്റർ ചെയ്ത അഭയാർത്ഥികളുമുണ്ട്. 

## അവലംബം.

വർഗ്ഗം:പലസ്തീനിയൻ പ്രദേശങ്ങൾ
റാമല്ല

**റാമല്ല** ( , ) ജറുസലേം നഗരത്തിന് 10 കിലോമീറ്റർ ദൂരത്തിലുള്ള മദ്ധ്യ വെസ്റ്റ്ബാങ്കിലെ ഒരു പാലസ്തീൻ പട്ടണമാണ്. പട്ടണം സമുദ്രനിരപ്പിൽ നിന്ന് 880 മീറ്റർ ഉയരത്തിലാണ് നിലകൊള്ളുന്നത്. ഇത് പാലസ്തീനിയൻ നാഷണൽ അതോറിറ്റിയുടെ ഭരണതലസ്ഥാനമാകുന്നു. ചരിത്രപരമായി റാമല്ല ഒരു അറബ്-ക്രിസ്ത്യൻ പട്ടണമാണ്.

## അവലംബം

വർഗ്ഗം:വെസ്റ്റ്ബാങ്കിലെ നഗരങ്ങൾ
എസ്.ആർ. നാഥൻ

**എസ്.ആർ. നാഥൻ** - **സെല്ലപ്പൻ രാമനാഥൻ**,  (; 3 ജൂലൈ 1924 – 22 ആഗസ്റ്റ് 2016), സിംഗപ്പൂരിൻറെ ആറാമത്തെ പ്രസിഡൻറായിരുന്നു. എസ്. ആർ നാഥൻ എന്നാണ് പൊതുവേ അദ്ദേഹം അറിയപ്പെട്ടിരുന്നത്. 1999 മുതൽ 2011 വരെയായിരുന്നു അദ്ദേഹം പ്രസിഡൻറായിരുന്ന കാലയളവ്. അദ്ദേഹം വിവാഹം ചെയ്തിരുന്നത് ഊർമ്മിളയെ (ഉമി) ആയിരുന്നു. ഒരു മകളും ഒരു മകനും മൂന്നു പേരക്കുട്ടികളുമുണ്ട്.  

## ജീവിതരേഖ
നാഥന്റെ ചെറുപ്പകാലം ദുരിതങ്ങൾ നിറഞ്ഞതായിരുന്നു. അദ്ദേഹത്തിൻറ പിതാവ് ആത്മഹത്യ ചെയ്യുകയായിരുന്നു. വളരെ ചെറുപ്പത്തിൽത്തന്നെ അദ്ദേഹത്തിന്റെ മൂന്നു സഹോദൻമാർ മരണമടഞ്ഞു. രണ്ടുതവണ സ്കൂളിൽ നിന്നു അദ്ദേഹം പുറത്താക്കപ്പെടുകയും വീട്ടിൽ നിന്ന് ഓടിപ്പോകുകയും ചെയ്തു.   

## വിദ്യാഭ്യാസം
നാഥന്റെ ആദ്യകാല വിദ്യാഭ്യാസം അനേകം സ്കൂളുകളിൽ നിന്നായിരുന്നു. ആംഗ്ലോ-ചൈനീസ് പ്രൈമറി സ്കൂൾ, മിഡിൽ സ്കൂൾ, റങ്കൂൺ റോഡ് ആഫ്റ്റർനൂൺ സ്കൂൾ, വിക്ടോറയാ സ്കൂൾ എന്നിവയാണവ. വിദ്യാഭ്യാസം കാലം കഴിയുന്നതിനു മുമ്പ് അദ്ദേഹം ജോലിയിൽ പ്രവേശിക്കുകയുണ്ടായി. പിന്നീട് സ്വയം പഠിച്ച് അദ്ദേഹം സെക്കൻററി വിദ്യാഭ്യാസം പൂർത്തിയാക്കുകയും, അക്കാലത്ത് സിംഗപ്പൂരിലുൾപ്പെട്ടിരുന്ന മലയ യൂണിവേഴ്സിറ്റിയിൽ പ്രവേശനം നേടുകയും ചെയ്തു. 1954 ൽ അവിടെ നിന്നാണ് അദ്ദേഹം സോഷ്യൽ സ്റ്ഡീസിൽ ഡിപ്ലോമ  നേടിയത്.    

## ഔദ്യോഗിക ജീവിതം
രണ്ടാം ലോകമഹായുദ്ധകാലത്ത് ജപ്പാൻകാരുടെ കീഴിൽ വളരെ ദൃഢനിശ്ചയത്തോടെ ഒരു പരിഭാഷകൻറെ ജോലി അദ്ദേഹം ചെയ്തിരുന്നു. വിദൂരവിദ്യാഭ്യാസം വഴി തന്റെ സെക്കന്ററി വിദ്യാഭ്യാസം അദ്ദേഹം പൂർത്തിയാക്കി. അതിനു ശേഷം 1954 ൽ സിംഗപ്പൂരിലെ മലയാ യൂണിവേഴ്സിറ്റിയിൽ നിന്ന് ഒരു ഡിപ്ലോമ കരസ്ഥമാക്കുകയും ചെയ്തു. 1955 ൽ അദ്ദേഹം സിംഗപ്പൂർ സിവിൽ സർവ്വീസിൽ ചേർന്നു. 1962 നും 1966 നുമിടയിൽ നാഥൻ സിംഗപ്പൂരിലെ നാഷണൽ ട്രേഡ്സ് യൂണിയൻ കോൺഗ്രസിൽ അംഗമായി. അതിനിടെ വിദേശകാര്യമന്ത്രാലയത്തിലും ആഭ്യന്തര മന്ത്രാലയത്തിലും ജോലി ചെയ്തു.  

ലുജാ ഇൻസിഡൻറ് സംഭവിക്കുന്ന കാലത്ത് രാജ്യരക്ഷാ മന്ത്രാലയത്തിലെ സെക്യൂരിറ്റി ആൻറ് ഇൻറലിജൻസ് ഡിവിഷനിലായിരുന്നു അദ്ദേഹം ജോലി ചെയ്തിരുന്നത്. (ലുജ ഫെറി ഹൈജാക്കിംഗ് എന്നും അറയപ്പെടുന്ന ഈ സംഭവം, 1974 ജനുവരി 31 ന് സിഗപ്പൂരിൽ സംഭവിച്ചതാണ്. ജപ്പാനീസ് റെഡ് ആർമിയി, പോപ്പുലർ ഫ്രണ്ട് ഫോർ ലിബറേഷൻ ഓഫ് പാലസ്തീൻ എന്നീ തീവ്രവാദ സംഘടനകളിലെ 4 ആയുധധാരികൾ പുലാവു ബുക്കോണിലെ ഷെൽ ഓയിൽ റിഫൈനറി കോംപ്ലക്സിൽ കടന്നു കയറി ആക്രമണം നടത്തുകയും ലുജ എന്നു പേരായ ഫെറി ബോട്ട് പിടിച്ചെടുത്ത് അതിലെ 5 നാവികരെ ബന്ദികളാക്കുയും ചെയ്ത സംഭവമാണ് ഇത്) ബന്ദികളെ മോചിപ്പിക്കുന്നതിനു പകരമായി തീവ്രവാദികൾക്ക് പശ്ചിമേഷ്യയിലേയ്ക്ക് സുരക്ഷിത പാതയൊരുക്കി സിംഗപ്പൂർ സർക്കാർ ഈ പ്രതിസന്ധി പരിഹരിച്ചു.   

1982 ൽ നാഥൻ സിവിൽ സർവ്വീസ് ഉപേക്ഷിക്കുകയം സ്ട്രെയിറ്റ്സ് ടൈംസ് പ്രസിൻറ (സിംഗപ്പൂരിലെ ഇംഗ്ലീഷ് പത്രം) എക്സിക്യൂട്ടിവ് ചെയർമാൻ പദവി ഏറ്റെടുക്കുകയും ചെയ്തു. 1988 നും 1996 നുമിടയിൽ നാഥൻ, മലേഷ്യയിലെ സിംഗപ്പൂർ ഹൈക്കമ്മീഷണർ, യു.എസിലെ സിംഗപ്പൂർ അംബാസഡർ എന്നീ പദവികളിൽ സേവനമനുഷ്ടിച്ചു. പിന്നീട് നീണ്ട 12 വർഷക്കാലം സിംഗപ്പൂരിൻറെ പ്രസിഡൻറാ പദവിയിൽ എത്തിച്ചേർന്നു. 2016 ആഗസ്റ്റ് മാസം 22 ന് അദ്ദേഹം മരണമടഞ്ഞു. ജീവിച്ചിരുന്ന കാലത്ത് അദ്ദേഹത്തെ തേടി അനേകം അവാർഡുകളും ബഹുമതികളും എത്തിയിരുന്നു.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:സിംഗപ്പൂരിന്റെ പ്രസിഡന്റുമാർ
സിംഗപ്പൂർ നദി

സിംഗപ്പൂർ നദി, സിംഗപ്പൂരിൻറെ മദ്ധ്യമേഖലയിലൂടെ ഒഴുകുന്ന ഒരു നദിയാണ്. 

## ഭൂമിശാസ്ത്രം
[വലത്ത്‌|ലഘുചിത്രം|Singapore River at night, as seen from [Raffles City]]
സിംഗപ്പൂർ നദിയ്ക്ക്, കിം സെങ് ബ്രിഡ്ജിൽ നിന്നുള്ള ഉത്ഭവ സ്ഥാനം മുതൽ മറീന ഉൾക്കടലിൽ പതിക്കുന്നതു വരെ 3.2 കിലോമീറ്റർ നീളമാണുള്ളത്.

## അവലംബം

വർഗ്ഗം:ഏഷ്യയിലെ നദികൾ
ചന്ദ്രയ്യ

ആന്ധ്രയിലെ കോയ ആദിവാസികൾക്കിടയിൽ പ്രവർത്തിച്ചിരുന്ന ആദിവാസി നേതാവായിരുന്നു **ചന്ദ്രയ്യ**വീർ ചന്ദ്രയ്യ എന്നപേരിലും അദ്ദേഹം വിശേഷിപ്പിയ്ക്കപ്പെടുന്നുണ്ട്. ഗോദാവരിയുടെ കിഴക്കൻ മേഖലയിൽപ്പെട്ട ഗ്രാമത്തിലാണ് അദ്ദേഹം ജനിച്ചത്. 1922 കളിൽ ബ്രിട്ടീഷ്കാർക്കെതിരേ ഒളിപ്പോരാക്രമണങ്ങൾ ആസൂത്രണം ചെയ്ത കോയ വിഭാഗത്തിലെ പ്രധാന നേതാവുമായിരുന്നു അദ്ദേഹം.

## അവലംബം

വർഗ്ഗം:ആന്ധ്രാപ്രദേശിൽ നിന്നുള്ളവർ
ല ട്ടോയ ജാക്സൺ

ഒരു അമേരിക്കൻ ഗായികയും ഗാനരചയിതാവും എഴുത്തുകാരിയും അഭിനേത്രിയുമാണ് **ല ടോയ യ്വൊന്നെ ജാക്സൺ** (ജനനം മെയ് 29, 1956).ജാക്സൺ കുടുംബത്തിലെ അഞ്ചാമതായി പിറന്ന ജാക്സൺ 1980 മുതൽ സംഗീത രംഗത്തുണ്ട്.

## അവലംബം

## പുറത്തേക്കുള്ള കണ്ണികൾ
* Official Facebook Page
* 
* Church of La Toya —officially endorsed fan site
വർഗ്ഗം:1956-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ജീവിച്ചിരിക്കുന്നവർ
പുല്ലങ്കോട്

മലപ്പുറം ജില്ലയിലെ കാളികാവ് ഗ്രാമ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് പുല്ലങ്കോട്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
തിൽക മാഞ്ചി

ബീഹാറിലെ സാന്താൾ വിഭാഗത്തിൽ ജനിച്ച തിൽക മാഞ്ചി ബ്രിട്ടീഷുകാർക്കെതിരേ സായുധസമരം നയിച്ച ആദിവാസി  നേതാവാണ് (ജ: 1850 ജനു 11- മ:1884 ?)) (Tilka Manjhi).ബാബാ തിൽക മാഞ്ചി എന്നും അദ്ദേഹം വിളിക്കപ്പെടുന്നു. ബാല്യകാലത്തെക്കുറിച്ച് അധികം വിവരങ്ങൾ ലഭ്യമല്ല.
## സമരരംഗത്ത്
ഗംഗയുടേയും ബ്രഹ്മപുത്രയുടേയും മദ്ധ്യത്തിലുള്ള കാനനമേഖലകൾ കേന്ദ്രീകരിച്ചായിരുന്നു തിൽകയുടെ പ്രവർത്തനം.അനേകം ആദിവാസികൾ തിൽകയുടെ നേതൃത്വത്തിൽ ബ്രീട്ടീഷുകാർക്കെതിരേ അണിചേർന്നു. 1884 ജനുവരി 16 നു ഭാഗല്പൂരിൽ വച്ച് ബ്രീട്ടീഷ്കാർക്കെതിരേ രൂക്ഷമായ ആക്രമണം അഴിച്ചുവിട്ടു. ബ്രിട്ടീഷ്കാരനായ ക്ലീവ്ലൻഡ് ഈ പോരാട്ടത്തിൽ കൊല്ലപ്പെട്ടത് ബ്രിട്ടീഷുകാരെ നടുക്കി. കനത്ത പ്രത്യാക്രമണത്തിൽ 388 ആദിവാസിപ്പോരാളികൾ കൊല്ലപ്പെടുകയും ചെയ്തു. ബ്രീട്ടിഷുകാർ തീർത്ത കനത്ത ഉപരോധത്തിൽ അകപ്പെട്ടുപോയ തിൽക ബ്രിട്ടീഷുകാരുടെ ക്രൂരമർദ്ദനത്തെത്തുടർന്ന് കൊല്ലപ്പെടുകയാണുണ്ടായത്.
ഒരു ദശകത്തോളം ജന്മഭൂമിയുടെ സ്വാതന്ത്ര്യത്തിനുവേണ്ടിപ്പോരാടിയ തിൽകയ്ക്ക് പോരാട്ടത്തിൽ ഭാര്യയെയും നാല് സഹോദരന്മാരെയും നഷ്ടപ്പെട്ടു.
## പ്രധാന കണ്ണികൾ
* Tilka Manjhi Aka Jabra Paharia
* Tilka Manjhi - The Freedon Fighter 
* Santhals Tribe - History of Santhals
* The Brave Santhal Tribe of Bangladesh
## അവലംബം

വർഗ്ഗം:സ്വാതന്ത്ര്യസമരസേനാനികൾ
ഡാർവിൻ അവാർഡ്

സ്വയം കാട്ടുന്ന മണ്ടത്തരത്തിലൂടെ ജീവഹാനി സംഭവിച്ചവർക്കായി പ്രഖ്യാപിക്കുന്ന പാരഡി അവാർഡ് അഥവാ ഒരു പരിഹാസ പ്രഖ്യാപനമാണ് ഡാർവ്വിൻ അവാർഡ്. ഇത്തരത്തിൽ മണ്ടത്തരങ്ങൾ കാട്ടി അവർ സ്വയം ഇല്ലാതാവുകയും അവരുടെ വംശപരമ്പര നിലച്ചു  പോയിപ്പിക്കുകയും ചെയ്യുന്നത്  മനുഷ്യപരിണാമ പ്രക്രിയയക്ക് ഗുണകരമാകുന്നു.  അതിനാലാണ് പരിണാമ ശാസ്ത്രത്തിന്റെ പിതാവായ ഡാർവ്വിന്റെ പേര് ഈ ബഹുമതിക്ക് നൽകിയിരിക്കുന്നത് എന്ന് സംഘാടകർ വെബ്സൈറ്റിൽ വ്യക്തമാക്കുന്നു.

## ഉൽഭവം
ഇന്റ്ർനെറ്റിലെ യൂസ്നെറ്റ് ചർച്ചാ  വേദികളിൽ നിനാണ് 1985ൽ ഈ ആശയം ഉരിത്തിരിഞ്ഞത്. മോഷണ ശ്രമത്തിനിടെ വെണ്ടിംഗ് മെഷീൻ തലയിൽ പതിച്ച പ്രതിശ്രുത  മോഷ്ടാവും , വിമാനത്തിന്റെ ജെറ്റ് എൻജിൻ കാറിൽ ഘടിപ്പിച്ച് 400കിമീ വേഗത്തിയിൽ കുതിച്ച് പാഞ്ഞ് കുന്നിൻ ചെരുവിൽ ഇടിച്ച് മരിച്ച സാഹസികനും ആദ്യകാല ജേതാക്കളിൽ പെടുന്നു. എന്നാൽ ആദ്യകാല സംഭവങ്ങളിൽ പലതിന്റേയും സത്യാവസ്ഥ സ്ഥിരീകരിക്കപ്പെട്ടിവയല്ല.

യൂസ്നെറ്റ് ഗ്രൂപ്പിൽ നിന്നും വെബ്സൈറ്റും പിന്നീട് പുസ്തക പരമ്പരയും ഉരുത്തിരിഞ്ഞു.

ആദ്യ പുസ്തകം പ്രസിദ്ധീകരിക്കാൻ പ്രസാധകരിൽ പലരും മടികാണിച്ചിരുന്നെങ്കിലും ഒടുവിൽ പ്രസിദ്ധീകരിച്ചപ്പോൾ വമ്പിച്ച വിലപ്ന കൈവരിക്കുകയുണ്ടായി.

## ജേതാക്കൾ
മണ്ടത്തരത്തിനുള്ള അവാർഡ് ജേതാക്കളിൽ ചിലർ;

2014 പാകിസ്താൻ- മരിച്ചവരെ ജീവിക്കുന്ന ദിവ്യാൽഭുതം കാണിക്കാം എന്ന സൂഫി ഗുരുവിനെ വാക്ക് വിശ്വസച്ച് ഗുരുവിനാൽ വധിക്കപ്പെട്ട ശിഷ്യൻ മുഹമ്മദ് നിയാസ്. കഴുത്തറുത്ത് ഇയാളെ കൊന്ന ഗുരു മന്ത്രോച്ചാരണങ്ങൾ നടത്തിയെങ്കിലും ഉടൻ ത്ന്നെ പോലീസ് പിടിയിലായി..മുഹമ്മദ് നിയാസ് ഡാർവ്വിൻ അവാർഡ് ജേതാവായി.

2016 വിർജീനിയ അമേരിക്ക. വലിയ ഒരു മെത്ത വാനിനു മുകളിൽ  വച്ച് അതിന്മേൽ കമിഴ്ന്നു കിടന്നു സവാരി ചെയ്യവേ, വളവ് തിരിഞ്ഞ വാനിൽ നിന്നും മെത്തയടക്കം തെറിച്ച് വീണ് മരണപ്പെട്ട സിഡ്നി ഗോൻസാലസ് എന്ന യുവതി. വാനോടിച്ചിരുന്നത് ലൈസൻസിലാത്ത ആളും.

2014കെനിയ. –കാട്ടാനയുമൊത്ത് സൽഫി എടുക്കാനുള്ള ശ്രമത്തിൽ ആന ചവിട്ടി മരിച്ച രണ്ട് സുഹൃത്തുക്കൾ. ഇരുവരുടേയം ശവം ആന മരകമ്പുകൾ കൊണ്ട് മൂടിയിരുന്നു. ആനയുടെ മുഖത്ത് തൊടുന്ന ഫോട്ടൊ ആയിരുന്നു സെൽഫി.

2014 കാലിഫോർണിയയിലെ പസഫിക് തീരം. അപകടങ്ങൾ പതിയിരിക്കുന്ന പാറകെട്ടുകളുള്ള കടൽ തീരത്ത് ആരും കുളിക്കാനിറങ്ങാത്ത സ്ഥലം തന്നെ ജലകേളികൾകായി തിരഞ്ഞെടുക്കുകയും നിയമപാലകരുടേയും അധികൃതരുടേയും അപായ സൂചനകൾക്കും മുന്നറിയിപ്പുകൾക്കും വില കൽപ്പിക്കാതെ വൻ തിരമാലയിൽ തൂത്തെറിയപ്പെട്ട് പാറയിലിടിച്ച് മരിച്ച കാലിഫോർണിയക്കാരാനായ പയ്യൻ.

വർഗ്ഗം:പുരസ്കാരങ്ങൾ
മന്നമംഗലം

**മാന്ദാമംഗലം**

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ്   

മാന്ദാമംഗലം

## ജനസംഖ്യ
2001 ലെ സെൻസസ് പ്രകാരം മന്നമംഗലത്തെ ആകെയുള്ള ജനസംഖ്യ 8863 ആണ്. അതിൽ 4454 പുരുഷന്മാരും 4409 സ്ത്രീകളും ആണ്. 

## വിദ്യാഭ്യാസ സ്ഥാപനങ്ങൾ
* സെന്റ് സെബാസ്റ്റ്യൻ ഹയർ സെക്കന്ററി സ്കൂൾ, മന്നമംഗലം

## അവലംബം
മാന്ദാമംഗലം

ഇന്ത്യ രാജ്യത്തെ കേരള സംസ്ഥാനത്തിലെ തൃശൂർ ജില്ലയിലെ ഒരു ഗ്രാമ പ്രദേശമാണ് മാന്ദാമംഗലം.
കുറിച്ചിക്കര

കേരളത്തിലെ തൃശൂർ ജില്ലയ്ലുള്ള ഒരു ഗ്രാമമാണ് കുറിച്ചിക്കര.  ജില്ലയിലെ തൃശ്ശൂർ താലൂക്കിൽ ഒല്ലൂക്കര ബ്ലോക്കിലാണ് കുറിച്ചിക്കര സ്ഥിതി ചെയ്യുന്നത്. മാടക്കത്തറ ഗ്രാമപഞ്ചായത്തിലാണ് കുറിച്ചിക്കര ഉൾപ്പെട്ടിരിക്കുന്നത്.

## ജനസംഖ്യ
2001 ലെ സെൻസസ് പ്രകാരം കുറിച്ചിക്കരയുള്ള ആകെയുള്ള ജനസംഖ്യ 6279 ആണ്. അതിൽ 3027 പുരുഷന്മാരും  3252 സ്ത്രീകളും ആണ്. 

## വിദ്യാഭ്യാസ സ്ഥാപനങ്ങൾ
* ഗവണ്മെന്റ് ഹയർ സെക്കന്ററി സ്കൂൾ, കുറിച്ചിക്കര
* വിമലഗിരി പബ്ളിക്ക് സ്കൂൾ, കുറിച്ചിക്കര

## അവലംബം
വാഴൂർ

കേരള സംസ്ഥാനത്ത് കോട്ടയം ജില്ലയിൽ സ്ഥിതിചെയ്യുന്ന ഒരു പട്ടണമാണ് **വാഴൂർ**. എൻ.എച്.220-ൽ സ്ഥിതി ചെയ്യുന്ന കൊടുങ്ങൂർ ആസ്ഥാനമായി പ്രവർത്തിക്കുന്ന ഗ്രാമപഞ്ചായത്തും ബ്ലോക്കുമാണ് കൊടുങ്ങൂർ. തോട്ടവിളയായ റബ്ബർ കൃഷിയാണ് ഇവിടത്തെ ജനങ്ങളുടെ പ്രധാന ഉപജീവനമാർഗം.
.

## ജനസംഖ്യ
2001-ലെ സെൻസസ് അനുസരിച്ച് വാഴൂർ ഗ്രാമപഞ്ചായത്തിലെ ജനസംഖ്യ 23982 ആണ്.11722 പുഷന്മാരും 12260 സ്ത്രീകളും ആണ് വാഴൂർ ഗ്രാമപഞ്ചായത്തിൽ താമസിക്കുന്നത്
.
## വിദ്യാഭ്യാസം
നിരവധിയായ വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്ന ഒരു പ്രദേശമാണ് വാഴൂർ. എം. ജി സർവകലാശാലയുടെ അംഗീകാരമുള്ള നായർ സർവ്വീസ് സൊസൈറ്റിയുടെ കീഴിൽ പ്രവർത്തിക്കുന്ന എസ്.വി.അർ.എൻ.എസ് കോളേജ് സ്ഥിതി ചെയ്യുന്നത് വാഴൂരിലാണ്. 1965-ൽ സ്ഥാപിച്ച കോളേജ് കാംപസിനോട് ചേർന്നു തന്നെയാണ് എസ്.വി.അർ.എൻ.എസ് ഹയർ സെക്കന്ററി സ്കൂളും  എസ്.വി.അർ.എൻ.എസ് പ്രൈമറി സ്കൂളും സ്ഥിതിചെയ്യുന്നത്. കൊടുങ്ങുരുള്ള ഗ്രാമ പഞ്ചായത്തിനു പുറകിലായാണു ഗവൺമെന്റ് ഹൈസ്ക്കൂൾ സ്ഥിതി ചെയ്യുന്നത്.

## അവലംബം
ബ്രൗൺ പെലിക്കൺ

അമേരിക്കയിൽ കണ്ടുവരുന്ന ഒരു ചെറിയയിനം പെലിക്കനാണ് **ബ്രൗൺ പെലിക്കൺ**.

## അവലംബം

വർഗ്ഗം:പെലിക്കനുകൾ
പല്ലൂർ

കേരളത്തിൽ തൃശൂർ ജില്ലയിൽ ദേശമംഗലം ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് പല്ലൂർ. പല്ലൂർ സെന്റർ, പല്ലൂർ ഈസ്റ്റ് എന്നിങ്ങനെ രണ്ട് ഭാഗമായാണ് ഈ ഗ്രാമം സ്ഥിതിചെയ്യുന്നത്. 
## ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പല്ലൂരിൽ 1495 കുടുംബങ്ങൾ ഉണ്ട്. ആകെ ജനസംഖ്യ 7197 ആണ്. ഇതിൽ 3487 പുരുഷന്മാരും 3710 സ്ത്രീകളും ഉൾപ്പെടുന്നു.  

## ആരാധനാലയങ്ങൾ
*വറവട്ടൂർ ജുമാ മസ്ജിദ്
*കൊണ്ടയൂർ കുടപ്പാറ ക്ഷേത്രം
*പല്ലൂർ നരസിംഹക്ഷേത്രം
*കുടപ്പാറ ഭഗവതിക്ഷേത്രം

## ജനസംഖ്യാവിവരം

## അടുത്തുള്ള ഗ്രാമങ്ങൾ
*കട്ടുവട്ടൂർ
*ദേശമംഗലം
*ആറങ്ങോട്ടുകര
*തിരുമിറ്റക്കോട്

## References

വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നേപ്പാൾ രാജകുടുംബത്തിന്റെ കൂട്ടക്കൊല

2001 ജൂൺ 1 നാണ് നേപ്പാൾ രാജകുടുംബത്തിന്റെ കൂട്ടക്കൊല അരങ്ങേറിയത്. നേപ്പാൾ രാജകുടുംബത്തിന്റെ നാരായൺഹിതി റോയൽ പാലസ് സമുഛയത്തിലെ ത്രിഭുവൻ സദൻ കൊട്ടാരത്തിലാണ് കൂട്ടക്കൊല അരങ്ങേറിയത്. ബീരേന്ദ്ര രാജാവും ഐശ്വര്യ രാജ്ഞിയുമുൾപ്പെടെ 10 പേരാണ് കൊട്ടാരത്തിൽ നടന്ന സൽക്കാരത്തിനിടെ കൊല്ലപ്പെട്ടത്.  നിയമപ്രകാരമുള്ള അടുത്ത അവകാശിയും സംഭവത്തിലെ ആരോപണവിധേയനുമായ പ്രിൻസ് ഗ്യാനേന്ദ്ര അടുത്ത രാജാവായി സ്വയം അവരോധിതനായി.  കൊലക്കുറ്റം ആരോപിക്കപ്പെട്ട പ്രിൻസ് ദീപേന്ദ്ര രാജപദവിയിൽ അബോധാവസ്ഥയിൽ 3 ദിവസം കഴിഞ്ഞ ശേഷം ആശുപത്രിയിൽ മരണത്തിനു കീഴടങ്ങുകയും ചെയ്തു.

## സംഭവത്തിലെ ഇരകൾ

### കൊല്ലപ്പെട്ടവർ
* ബീരേന്ദ്ര രാജാവ്.
* ഐശ്വര്യ രാജ്ഞി.
* കിരീടാവകാശി  ദീപേന്ദ്ര, (ബീരേന്ദ്ര രാജാവിന്റെയും ഐശ്വര്യ രാജ്ഞിയുടെയും പുത്രൻ).
* നിരഞ്ജൻ രാജകുമാരൻ, (ബീരേന്ദ്ര രാജാവിന്റെയും ഐശ്വര്യ രാജ്ഞിയുടെയും പുത്രൻ)
* ശ്രുതി രാജകുമാരി, ബീരേന്ദ്രരാജാവിന്റെയും രാജ്ഞിയുടെയും ഒരേയൊരു പുത്രി.
* ധീരേന്ദ്ര രാജകുമാരൻ, ബിരേന്ദ്ര രാജാവിന്റെ സഹോദരൻ.
* ശാന്തി രാജകുമാരി, ബീരേന്ദ്ര രാജാവിന്റെ സഹോദരി.
* ശാരദ രാജകുമാരി, ബീരേന്ദ്ര രാജാവിന്റെ സഹോദരി
* *കുമാർ ഖഡ്ഗ*, ശാരദ രാജകുമാരിയുടെ ഭർത്താവ്.
* ജയന്തി രാജകുമാരി, ബീരേന്ദ്ര രാജാവിന്റെ ഫസ്റ്റ് കസനും മിസിസ് കെതകി ചെസ്റ്ററിന്റെ സഹോദരിയും.

### പരിക്കേറ്റവർ
* ഷോവ രാജകുമാരി, (ബീരേന്ദ്ര രാജാവിന്റെ സഹോദരി (രാജാവിനെ കൊല്ലുന്നത് തടയാൻ ശ്രമിച്ചു).
* *കുമാർ ഗോരഖ്*, (ശ്രുതി രാജകുമാരിയുടെ ഭർത്താവ്)
* കോമൾ രാജകുമാരി, (ഗ്യാനേന്ദ്രയുടെ ഭാര്യയും ഭാവിയിലെയും അവസാനത്തെയും നേപ്പാൾ രാജ്ഞി)
* മിസിസ് കെതകി ചെസ്റ്റർ, (ബീരേന്ദ്ര രാജാവിന്റെ ഫസ്റ്റ് കസിനും ജയന്തി രാജകുമാരിയുടെ സഹോദരിയും).

## ഗൂഢാലോചനാ സിദ്ധാന്തം
സംഭവത്തെക്കുറിച്ചുള്ള ഔദ്യോഗിക ഭാഷ്യം നേപ്പാളി സമൂഹം മുഖവിലക്കെടുക്കുന്നില്ല. ദീപേന്ദ്ര രാജകുമാരനു ഈ കൂട്ടക്കൊലയിൽ പങ്കുള്ളതായി അവർ കരുതുന്നില്ല. സംഭവത്തിനു പിന്നിലെ മഞ്ഞുമറയ്ക്കു പിന്നിലെ രഹസ്യം ഇന്നും നിഗൂഢമായി നിലനിൽക്കുന്നു.

വർഗ്ഗം:നേപ്പാളിന്റെ ചരിത്രം
വമ്പൻ ചുറ്റികത്തലയൻ സ്രാവ്

കടൽ വാസിയായ ഒരു മൽസ്യമാണ് **വമ്പൻ ചുറ്റികത്തലയൻ സ്രാവ് ** അഥവാ **Great  Hammerhead. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.

## ആവാസ വ്യവസ്ഥ
തീര കടലിലും പുറം കടലിലും ഇവയെ കാണാം .

## കുടുംബം
Sphyrnidae കുടുംബത്തിൽ പെട്ട സ്രാവാണ് ഇവ. പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ് . 

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ.

## അവലംബം

## പുറത്തേക്കുള്ള കണ്ണികൾ

* Species Description of Sphyrna mokarran at www.shark-references.com

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ബോംഴൂർ മയ്യഴി

എം. മുകുന്ദന്റെ വ്യത്യസ്ത കഥാപാത്രങ്ങളെ അവതരിപ്പിക്കുന്ന ഒരു ഹ്രസ്വ ചിത്രമാണ് *ബോംഴൂർ മയ്യഴി*.. അകം പ്രൊഡക്ഷൻസിന്റെ ബാനറിൽ ഇ. എം. ഹാഷിം നിർമ്മിച്ച ഈ ചിത്രത്തിന്റെ കഥ തിരക്കഥ സംഭാഷണം എന്നിവ ഒരുക്കി സംവിധാനം ചെയ്തിരിക്കുന്നത് ഇ. എം. അഷ്റഫ് ആണ്. ക്യാമറ കൈകാര്യം ചെയ്തത് ശ്രീകുമാർ പെരുമ്പടവമാണ്. കഥാപാത്രങ്ങൾക്കൊപ്പം എം. മുകുന്ദനും അഭിനയിക്കുന്നുണ്ട്. മുകുന്ദന്റെ വ്യത്യസ്ത കഥാപാത്രങ്ങൾക്കൊപ്പം കഥകളിൽ വരുന്ന മയ്യഴിപ്പുഴ, മൂപ്പൻ സായ്വിന്റെ ബംഗ്ലാവ്, വെള്ളിയാങ്കല്ല്, തുടങ്ങി വ്യത്യസ്ത ഇടങ്ങളും ചിത്രത്തിൽ വരുന്നുണ്ട്. ചന്ദ്രികയും ചോയിയും പോലെയുള്ള കഥാപാത്രങ്ങൾ തങ്ങളുടെ പരിഭവങ്ങളും പിണക്കങ്ങളുമായി കഥാകാരനൊപ്പം അണിനിരക്കുന്നതും കഥയെ വ്യത്യസ്തമാക്കുന്നു. വെള്ളിയാങ്കല്ലിലേക്ക് പറക്കുന്ന തുമ്പികളുടെ പശ്ചാത്തലത്തിൽ, തന്നെ ചോദ്യം ചെയ്യുന്ന കഥാപാത്രങ്ങളോട് നിങ്ങൾ വെള്ളിയാങ്കല്ലിൽ ആത്മാക്കളായി തന്നെ കഴിയുക, അവിടെന്ന് നിങ്ങൾക്ക് മോചനമില്ല എന്ന് കഥാകാരൻ പറയുന്നുണ്ട്. 

സുർജിത്, നൗഷാദ്. കെ, ആൽബർട്ട് അലക്സ്, കാർത്തിക് പ്രസാദ്, അജയ് കല്ലായ്, ജിൻസി ജിയോ, ആതിര തുടങ്ങിയവർ വേഷമിട്ട ചിത്രത്തിലെ ഗാനം ആലപിച്ചിരിക്കുന്നത് സയനോരയാണ്.

## അവലംബം

വർഗ്ഗം:മലയാള ഹ്രസ്വചലച്ചിത്രങ്ങൾ
സ്‌കാൻസോർയിയോപ്റ്റെറിക്സ്

തെറാപ്പോഡ വിഭാഗത്തിൽ പെട്ട ഒരു കുരുവിയോളം വലിപ്പം ഉണ്ടായിരുന്ന ചെറിയ ഒരു **ദിനോസർ** ആണ് . തൂവൽ  ഉണ്ടായിരുന്നു ദിനോസർ ആണ് ഇവ. മരങ്ങളിൽ ജീവിക്കുന്ന ജീവിത ശൈലി ഉള്ള വയായിരുന്നു (arboreal ). മുൻകാലിലെ വിരലുകൾക്ക് അസാധാരണമായ നീളം ഉണ്ടായിരുന്നു.മധ്യ  ജുറാസ്സിക് കാലത്തു ആണ് ഇവ ജീവിച്ചിരുന്നത് .

## ഫോസിൽ
ഫോസിൽ ആയി ലഭിച്ചിട്ടുള്ളത് രണ്ടു എണ്ണം ആണ് ആദ്യം ലഭിച്ച സ്പെസിമെൻ CAGS02-IG-gausa-1/DM 607 ഒരു വിരിഞ്ഞിറഞ്ഞിയ കുഞ്ഞിന്റെ ആണ് . രണ്ടാമത്തേത് എപിഡെൻഡ്രോസോറസ് എന്ന് നാമകരണം ചെയ്ത (IVPP V12653)  എന്ന ഹോളോ ടൈപ്പ് ആണ് ഇതും പ്രായപൂർത്തി ആവാത്ത ചെറിയ സ്പെസിമെൻ ആണ് . ഇത് കൊണ്ട് തന്നെ ഇവയുടെ യഥാർത്ഥ വലിപ്പം ഇപ്പോൾ ലഭ്യമല്ല .

## കുടുംബം
പക്ഷികളുമായി അടുത്ത ബന്ധം ഉള്ള ദിനോസറുകളുടെ ജീവ ശാഖായായ ഏവിയേല്യയിൽ പെട്ട ജീവിയാണ് ഇവ .

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/s/scansoriopteryx.html 

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ജെറാഷ്

വടക്കൻ ജോർദാനിലെ ജെറാഷ് ഗവർണറേറ്റിൻറ തലസ്ഥാനവും വലിയ പട്ടണവുമാണ് **ജെറാഷ്** (, ). ജോർദാൻ തലസ്ഥാനമായ അമ്മാന്  48 കിലോമീറ്റർ (30 മൈൽ) വടക്കായിട്ടാണിത് സ്ഥിതി ചെയ്യുന്നത്. ലോകത്തിലെ വളരെ നന്നായി സംരക്ഷിച്ചിരിക്കുന്ന പുരാതന റോമൻ എടുപ്പുകൾ ഇവിടെ സ്ഥിതി ചെയ്യുന്നു. പുരാതന കാലത്ത് ഈ പട്ടണം ജെറാസ എന്നാണ് അറിയപ്പെട്ടിരുന്നത്. നിയോലിത്തിക് കാലത്തു തന്നെ ഇവിടെ ജനവാസമുണ്ടായിരുന്നതായി തെളിവുകൾ‌ കണ്ടെത്തിയിട്ടുണ്ട്. പെട്ര കഴിഞ്ഞാൽ ജോർദാനിൽ സഞ്ചാരികളെ ആകർഷിക്കുന്ന രണ്ടാമത്തെ പ്രധാന കേന്ദ്രമാണിത്.

## ചരിത്രം

### വെങ്കലയുഗം
സമീപകാലത്തെ ഉൽഖനനങ്ങൾ വെളിവാക്കുന്നത് ജറാഷ് പ്രദേശത്ത് വെങ്കലയുഗത്തിൽ (3200&nbsp;BC - 1200&nbsp;BC) ജനങ്ങൾ അധിവസിച്ചിരുന്നുവെന്നാണ്. 

## ചിത്രശാല

Image:Oval Forum, Jerash, Jordan4.jpg|Oval Forum
File:Jerash - South Gate.jpg|The South Gate
File:North Theater, Jerash, Jordan4.jpg|North Theater
File:Cardo maximus, Jerash, Jordan5.jpg|The cardo maximus
File:Jerash BW 16.JPG|The South Theatre
File:Jerash - Hippodrome 03.jpg|The hippodrome
File:Jerash29-artemida temple(js).jpg|Enriched mouldings on the Temple of Artemis
File:Northern Tetrapylon, Jerash.jpg|Northern Tetrapylon, Jerash
File:North Tetrapylon, Jerash, Jordan1.jpg|North Tetrapylon, Jerash
File:Mosaic of the Petra Church, Petra, Jordan2.jpg|Mosaic at the Christian Church
File:Jarash - 4140197563.jpg|View of Columns at Jerash
File:Jarash - 4140963442.jpg|Ornamentation, Jerash
File:Inside-Jerash.jpg|Inside Jerash
File:Jerash-detail2.jpg|Jerash ornamentation
File:Jerash-detail.jpg|Jerash ornamentation
File:Jerash2.jpg|Inside Jerash
File:Jerash-Inscriptions.jpg|Inscriptions at Jerash


## അവലംബം

വർഗ്ഗം:ജോർദ്ദാനിലെ നഗരങ്ങൾ
റുസെയ്ഫ

ജോർദ്ദാനിലെ സർഖ ഗവർണറേറ്റിലുൾപ്പെട്ട ഒരു പട്ടണമാണ് **റുസെയ്‍ഫ** (Arabic: الرصيفة‎‎). ഈ പട്ടണത്തിലെ ജനസംഖ്യ ഏകദേശം 280,000 (2009ലെ കണക്കുകൾ പ്രകാരം) ആണ്. അമ്മാൻ, ഇർബിൻ, സർഖ എന്നീ ജോർദാൻ പട്ടണങ്ങൾ കഴിഞ്ഞാൽ ജനസംഖ്യയനുസരിച്ച് ജോർദനിലെ നാലാമത്തെ വലിയ പട്ടണമാണ് റുസെയ്ഫ.

## ഭൂമിശാസ്ത്രം
റുസെയ്‍ഫ പട്ടണം ജോർദാനിലെ മദ്ധ്യമേഖലയിൽ അമ്മാൻ-സർഖ ഹൈവേയിൽ, സർഖ നദീതടത്തിലാണ് സ്ഥിതി ചെയ്യുന്നത്.  അമ്മാൻ, സർഖ, റുസെയ്‍ഫ എന്നീ പട്ടണങ്ങൾ യോജിച്ച് ഒരു വലിയ മെട്രോപോളിറ്റൻ മേഖല രൂപീകരിച്ചിട്ടുണ്ട്.  

## ജനസംഖ്യ
ജോർദാൻ ദേശീയ സെൻസസ് 2004 പ്രകാരം ഈ പട്ടണത്തിലെ ജനസംഖ്യ 268,237  ആണ്. പട്ടണത്തിലെ സ്ത്രീപുരുഷ അനുപാതം യഥാക്രമം 48.46 ശതമാനം 51.54 ശതമാനം എന്നിങ്ങനെയാണ്.

## അവലംബം


വർഗ്ഗം:ജോർദ്ദാനിലെ നഗരങ്ങൾ
കല്യോട്ട്

കാസർഗോഡ് ജില്ലയിൽ ഹോസ്ദുർഗ് താലൂക്കിലെ പുല്ലൂർ പെരിയ പഞ്ചായത്തിൽ പെട്ട ഒരു സ്ഥലമാണ് **കല്യോട്ട്**. കോടോം ബേളൂർ പഞ്ചായത്തുമായി അടുത്തുകിടക്കുന്ന ഒരു സ്ഥലം കൂടിയാണിത്. മലയാളസിനിമാ സംവിധായകനായ വൈശാഖിന്റെ ജന്മസ്ഥലം കല്യോട്ടാണ്. ഇരിയയ്ക്കും കല്യോട്ടിനും ഇടയിൽ കാട്ടുമാടം എന്ന പ്രദേശത്ത് വരുന്ന സത്യസായിഗ്രാമം ഏറെ പ്രത്യേകതകളോടെ തുടങ്ങുകയാണ്. 33 വീടുകൾ ഇവിടെ പണിതുകൊണ്ടിരിക്കുന്നു. പണികൾ കഴിഞ്ഞ 3 വീടുകൾ സമർപ്പിച്ചു കൊണ്ട് ഉദ്ഘാടനം നടത്തിയത് റവന്യൂ വകുപ്പ് മന്ത്രി ഇ. ചന്ദ്രശേഖരൻ ആണ്. കാഞ്ഞിരടുക്കം കേന്ദ്രീകരിച്ച് സത്യസായിഗ്രാമം സൂപ്പർ സ്പെഷാലിറ്റി ഹോസ്പിറ്റൽ വരുന്നത് ഏറെ ചർച്ച ചെയ്യപ്പെടുന്നു. എൻഡോസൾഫാൻ ബാധിതരേയും അർബുദബാധിതരേയും ചികിത്സിക്കാനായി തുടങ്ങിയ ഈ ആശുപത്രി 2016 -ഇൽ ഗവണ്മെന്റ് മാറി വന്നപ്പോൾ അല്പം ആരോപണങ്ങൾ ഉയർന്നു വന്നിരുന്നു. ഈ ആശുപത്രിയിൽ പണം സ്വീകരിക്കുന്ന സംവിധാനമേ ഇല്ല എന്ന നിലയിലാണ് കാര്യങ്ങൾ നടക്കുന്നത്. കല്യോട്ട് ഗവണ്മെന്റ് ഹയർ സെക്കൻഡറി സ്കൂൾ കെട്ടിടം എൻഡോസൾഫാൻ പാക്കേജിൽ നബാർഡ് സഹായത്തോടെയാണ് നിർമ്മിച്ചത്.

## വിദ്യാഭ്യാസ സ്ഥാപനങ്ങൾ
#കല്യോട്ട് ഗവണ്മെന്റ് ഹൈകൂൾ
#ഉർസുലൈൻ പബ്ലിക്ക് സ്കൂൾ
## ആരാധനാലയങ്ങൾ
#സെന്റ് ജോർജ് ചർച്ച് കല്യോട്ട്
#അയ്യപ്പസ്വാമി അമ്പലം ഇരിയ

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ചന്ദ്രൻ വെയാട്ടുമ്മൽ

നിരവധി നാടകങ്ങൾക്കും ചലച്ചിത്രങ്ങൾക്കും സംഗീത സംവിധായം നിർവഹിച്ച സംഗീതജ്ഞനാണ് **പാരീസ് ചന്ദ്രൻ** എന്നുമറിയപ്പെടുന്ന **ചന്ദ്രൻ വെയാട്ടുമ്മൽ**.  ഇന്ത്യയിലെ പല ശ്രദ്ധേയ അവതരണങ്ങൾക്കും സംഗീത നിർവ്വഹണം നിർവ്വഹിച്ചു. പത്തോളം ചലച്ചിത്രങ്ങൾക്കും ഇരുന്നൂറിലധികം ഡോക്യുമെന്ററികൾക്കും സംഗീത സംവിധാനം ചെയ്തിട്ടുണ്ട്.
## ജീവിതരേഖ
1956-ൽ  കോഴിക്കോട് ജനിച്ചു. 1982-ൽ കാലിക്കറ്റ് യൂണിവേഴ്സിറ്റിയിലെ സ്കൂൾ ഓഫ് ഡ്രാമ ആൻഡ് ഫൈൻ ആർട്സിൽ ചേർന്നു. ഞെരളത്ത് രാമപ്പൊതുവാളിന് കീഴിലായിരുന്നു സംഗീത പരിശീലനം. പിന്നീട്, ജി. ശങ്കരപ്പിള്ളയുടെ മാർഗ്ഗനിർദ്ദേശം സ്വീകരിച്ച് നാടകസംഗീതത്തിൽ ശ്രദ്ധ കേന്ദ്രീകരിച്ചു. 1986-ൽ ലണ്ടൻ ആസ്ഥാനമായുള്ള താര ആർട്സ് ഗ്രൂപ്പ് ആൻഡ് നാഷണൽ തീയറ്ററിൽ ഒരു ദശാബ്ദത്തോളം പ്രവർത്തിച്ചു. 1995 മുതൽ 2011 വരെ ഫ്രാൻസ് ആസ്ഥാനമാക്കിയ ഫുട്സ്ബാൺ തീയറ്ററിൽ പ്രവർത്തിക്കാനിടയായതോടെ പാരീസ് ചന്ദ്രൻ എന്ന പേരിലും അറിയപ്പെടാൻ തുടങ്ങി. 
## സംഗീത സംവിധാനം ചെയ്ത നാടകങ്ങൾ
ബാബർ നാമ (സംവിധാനം : അഭിലാഷ് പിള്ള, 2005)
* തൃ സ്പൈനൽ കോഡ് (സംവിധാനം :ദീപൻ ശിവരാമൻ)
*, പിയർ ജയിന്റ്
* 'ഖസാക്കിന്റെ ഇതിഹാസം'
## സംഗീത സംവിധാനം ചെയ്ത സിനനിമകൾ
* 'ബയോസ്കോപ്പ്' 
*  സാരി
*  ബോംബെ മിഠായി
## പുരസ്കാരങ്ങൾ
* 2008-ൽ 'ബയോസ്കോപ്പ്' എന്ന ചിത്രത്തിലൂടെ പശ്ചാത്തല സംഗീതത്തിനുള്ള സംസ്ഥാന ചലച്ചിത്ര പുരസ്കാരം കരസ്ഥമാക്കിയിട്ടുണ്ട്.

## അവലംബം


വർഗ്ഗം:സംഗീതജ്ഞർ
ഡാമിയൻ മാർലി

ഒരു ജമൈക്കൻ റെഗ്ഗെ ഗായകനാണ് **ഡാമിയൻ റേബർട്ട് നെസ്റ്റ ** "**ജൂനിയർ. ഗോങ്ങ്**" **മാർലി** (ജനനം 21 ജൂലൈ 1978). റെഗ്ഗെ സംഗീതജ്ഞൻ ബോബ് മാർലി പിതാവാണ്.

## അവലംബം

വർഗ്ഗം:1978-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ടിഷ്യു പേപ്പർ

ടിഷ്യു പേപ്പർ: വളരെ നേർത്തതും കൂടുതൽ നനവ് ഒപ്പാവുന്നതുമായ കടലാസ്സാണ് ടിഷ്യു പേപ്പർ. ടിഷ്യു എന്ന് മാത്രവും പറയാറുണ്ട്. പേപ്പർ പൾപ്പ് പുനരുപയോഗത്തിലൂടെയാണ് ടിഷ്യുവിലധികവും ഇന്ന് നിർമ്മിക്കപ്പെടുന്നത്.

## സവിശേഷതകൾ
തൂക്ക് കുറവ്, ഘനകുറവ്, തെളിച്ച കൂടുതൽ, വലിവ്, നനവ് ഒപ്പൽ എന്നിവയൊക്കെയാണ് ടിഷ്യുവിനെ മറ്റ് കടലാസ്സ് ഇനങ്ങളിൽ നിന്നും വേർത്തിരിക്കുന്നത്.

## ഉപയോഗം
ശൗച്യം‌- ശുചിത്ത്വ ഉല്പനങ്ങളാണ് ടിഷ്യുവിലേറിയ പങ്കും. ഇവയിൽ തന്നെ പല ഇനങ്ങളുണ്ട്.

മുഖത്ത് ഉപയോഗിക്കാൻ പ്രത്യേകമായി നിർമ്മിക്കപ്പെടുന്ന ഫേശിയൽ ടിഷ്യു(facial tissue)-കൈയ്യും മുഖവും തുടയ്ക്കുന്നതിനു പുറമെ, ചെറിയ മുറിവുകൾ വൃത്തിയാക്കാനും ,  കണ്ണടകൾ തുടയ്ക്കാനും ഒക്കെയായി ഇവ ഉപയോഗിക്കുന്നു.

പേപ്പർ ടവൽ : ഫേഷ്യൽ ടിഷ്യുവിനെക്കാളും കട്ടിയും ഘനവുമുള്ളതാണ് പേപ്പർ ടവൽ

പൊതി കടലാസ്സ് (wrapping towel) നേർത്തതും പ്രകാശം കടക്കുന്നതുമായ ഈ കടലാസ്സ് പലവിധ സാധനങ്ങൾ പൊതിയാൻ ഉപയോഗിക്കുന്നു.

ടോയിലറ്റ് പേപ്പർ- ശൗച്യ നിർവ്വഹണത്തിനായി ഉപയോഗിക്കുന്ന ടിഷ്യുവിനെയാണ് ടോയിലറ്റ് പേപ്പർ.റോളുകളായിട്ടാണ് ഇവയുടെ ലഭ്യത.ഇന്ന് യൂറോപ്പിൽ മാത്രമായി പ്രതിവർഷം 20 ബില്യൺ റോളുകൾ  ഉപയോഗിക്കപ്പെടുന്നു എന്നാണ് കണക്ക്.

## വിപണി
ടിഷ്യുവിന്റെ ആഗോള പ്രതിവർഷം ഉല്പാദനം 21മില്യൺ ടൺ ആണത്രേ. ഇതിൽ 6മില്യൺ യൂറോപ്പിന്റെ സംഭാവനയാണ്.അതാകട്ടെ 10ബില്യൺ യൂറൊ വിലമതിക്കുന്നതും.

## പാരിസ്ഥിതിക അഘാതം
കടലാസ്സ് നിർമ്മാണം വരുത്തിവയ്ക്കുന്ന പാരിസ്ഥിതിക അഘാതം ഭീമമാണ്.  പലപ്പോഴും നിയമവിരുദ്ധമായ മരം മുറിയിലൂടെയാണ് കടലാസ്സ് നിർമ്മാതാക്കൾ പൾപ്പിനുള്ള സ്രോതസ്സ് കണ്ടെത്തുന്നത്.വനനശീകരണത്തിനു (deforesttation) കാരണമാകുന്ന പ്രവർത്തങ്ങളിൽ മുൻപന്തിയിൽ നിൽക്കുന്നത് കടലാസ്സ് നിർമ്മാണമാണ്. അതിൽ തന്നെ ഗണ്യമായ സംഭാവന ടിഷ്യുപേപ്പറിന്റെയും. 2005ൽ മാത്രം ടോയിലറ്റ് പേപ്പറിന്റെ  ആഗോള ആളോഹരി ഉപഭോഗം 3.8കിലോഗ്രാം ആയിരുന്നത്രേ.

"ഓരോ ദിവസവും 270,000 മരങ്ങളിൽ കക്കൂസിലൂടെ ഫ്ലഷ് ചെയ്യപ്പെട്ടും ചപ്പുചവറായും നശിപ്പിക്കപ്പെടുന്നുണ്ട് " എന്ന് വേൾഡ് വാച്ച് (worldwatch) സംഘടന രേഖപ്പെടുത്തുന്നു. ഇതിൽ 10% ടോയിലറ്റ് പേപ്പർ മാത്രം വരുമത്രേ.

വർഗ്ഗം:കടലാസ്
നെക്രാജെ

**നെക്രാജെ** കാസറഗോഡ് ജില്ലയിലെ ഒരു ഗ്രാമമാണ്.

## അതിരുകൾ
ഉബ്രംഗള ഈ ഗ്രാമത്തിന്റെ വടക്കാണ്. കിഴക്ക് കാറഡുക്ക ഗ്രാമാതിർത്തിയാണ്. 
## ജനസംഖ്യ
 India census, നെക്രാജെയിൽ10,806 ജനങ്ങളുണ്ട്. അതിൽ 5,348 പുരുഷന്മാരും 5,458 സ്ത്രീകളുമാണ്.
## ഭാഷ
മറ്റു വടക്കൻ ഗ്രാമങ്ങളെപ്പോലെ നെക്രാജെയിലും മലയാളം, കന്നഡ എന്നീ ഭാഷകളാണ് പ്രധാന ഔദ്യോഗികഭാഷകൾ. തുളു, മറാത്തി എന്നീ ഭാഷകളും സംസാരിച്ചുവരുന്നു.
## ഗതാഗതം
സ്റ്റേറ്റ് ഹൈവേ 31 നെക്രാജെയുടെ പടിഞ്ഞാറു ഭാഗത്തുകൂടി കടന്നുപോകുന്നു. വടക്കോട്ട് ബദിയഡുക്ക, പുത്തൂർ, കുമ്പള എന്നീ സ്ഥലങ്ങളിലേയ്ക്കു പോകാൻ കഴിയും. ഈ റോഡിലൂടെ തെക്കോട്ടു പോയാൽ നെല്ലിക്കട്ടെ, എഡനീർ, ചെർക്കള വഴി കാസറഗോഡിനൊ മുള്ളേരിയയ്ക്കോ പോകാം. നെക്രാജെയുടെ വടക്കുഭാഗത്ത് കൂടി ബദിയഡുക്ക മുല്ലേരിയ റോഡ് കടന്നുപോകുന്നു. നെക്രാജെയിലെ പ്രധാന റോഡാണ് പൈക്ക-കാറഡുക്ക-മുള്ളേരിയ റോഡ്. നാരമ്പാടി-മാർപ്പനഡുക്ക റോഡ് മറ്റൊരു പ്രധാന റോഡ് ആകുന്നു. ചെന്നഡുക്ക റോഡ്, പൊട്ടിപ്പലം റോഡ്, ചെറൂണി റോഡ്  എന്നിവ അപ്രധാന റോഡുകൾ ആണ്. 
## പ്രധാന സ്ഥലങ്ങൾ
*പൈക്ക
*നെല്ലിക്കട്ടെ
*തയാൽ നെക്രാജെ
*അർളഡുക്ക
*ചൂരിപ്പള്ളം
*നാരമ്പാടി
*പിലാംകട്ട
*പൊയ്യകണ്ടം
*ചർളഡുക്ക
## മതസ്ഥാപനങ്ങൾ
തായൽ നെക്രാജെ ഖിളർ ജുമാ മസ്ജിദ്, സഹാദുൽ ഹുദാ മദ്രസ, ചിസ്തിയ ജുമ മസ്ജിത് അർളഡുക്കത്തുണ്ട്. സെന്റ് ജോൺ ഡി ബ്രിറ്റോ ചർച്ച് നാരമ്പാഡിയിലാണ്. നാരമ്പാടിയിലും പിലാംകട്ടയിലും ജുമ മസ്ജിദ് ഉണ്ട്.

Thayal Nekraje Juma Masjid Map
https://goo.gl/maps/Q4dheMtdSrE2

## അവലംബം
വൃധു ഭഗത്

ഒന്നാം സ്വാതന്ത്ര്യസമരത്തിനു മുൻപ് ബ്രിട്ടീഷുകാർക്കെതിരേ നടന്ന സായുധകലാപമായ കോൾ കലാപത്തിൽ പ്രധാന പങ്കു വഹിച്ചിരുന്ന ആദിവാസി നേതാവാണ് **വൃധു ഭഗത്**.(ജ: 1800, റാഞ്ചി-മ: 1832)1832 ൽ ആണ് ഈ കാർഷിക കലാപം പൊട്ടിപ്പുറപ്പെട്ടത്..ആദിവാസി ഭൂമി ബ്രിട്ടീഷ് അധികാരികളുടെ പിന്തുണയോടെ ഭൂൂടമകളും നാട്ടുരാജാക്കന്മാരും കയ്യടക്കുന്നതിനെതിരേ നടന്നതാണ് ഈ  പ്രക്ഷോഭം.  ടികോ,ചോർദാ, പിഠോരിയ എന്നീ സ്ഥലങ്ങളിൽ  വൻ മുന്നേറ്റം നടത്താനും വൃധുവിനും സംഘത്തിനും കഴിഞ്ഞു. എന്നാൽ  1832 ഫെബ്രുവരി പത്തിനു ക്യാപ്റ്റൻ ഇംപേയുടെ നേതൃത്വത്തിൽ ബ്രിട്ടീഷ് സൈന്യം തുടങ്ങിവച്ച കനത്തപ്രത്യാക്രമണത്തിൽ നൂറുകണക്കിനു പ്രക്ഷോഭകരോടൊപ്പം വൃധു ഭഗത്തും കൊല്ലപ്പെട്ടു.

1998 ൽ സിൽഗായി ഗ്രാമത്തിൽ വൃധു ഭഗത്തിന്റെ ഒരു അർദ്ധകായപ്രതിമ അനാഛാദനം ചെയ്യപ്പെടുകയുണ്ടായി.
## അവലംബം

വർഗ്ഗം:1800-ൽ ജനിച്ചവർ
വർഗ്ഗം:1832-ൽ മരിച്ചവർ
അഴീക്കോട് നോർത്ത്

കണ്ണൂർ ജില്ലയിൽ സ്ഥിതിച്ചെയ്യുന്ന ഒരു തീരദേശ ഗ്രാമമാണ് അഴീക്കോട്.അഴീക്കോട് ഗ്രാമത്തിന്റെ വടക്കേ അതിരാണ് അഴീക്കൽ.കേരളത്തിലെ പ്രമുഖ ചിന്തകനും സാഹിത്യനിരൂപകനുമായ സുകുമാർ അഴീക്കോട് ജനിച്ചത് ഇവിടെയാണ്.കണ്ണൂർ നഗരത്തിൽ നിന്ന് 9 കിലോമീറ്റർ ദൂരെയാണ് അഴീക്കോട് ഗ്രാമത്തിന്റെ സ്ഥാനം.

## കടൽത്തീരങ്ങൾ
അഴീക്കോട് ഗ്രാമം അവിടുത്തെ കടൽത്തീരങ്ങൾക്ക് പ്രസിദ്ധമാണ്.
*മീൻകുന്നം ബീച്ച്
*ചലീൽ ബീച്ച് ആന്റ് ഗാർഡൻസ്
*അഴീക്കൽ
*പള്യമൂല ബീച്ച്
*പയ്യമ്പലം ബീച്ച്

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മുളിഞ്ഞ

**മുളിഞ്ഞ** കാസറഗോഡ് ജില്ലയിലെ ഒരു ഗ്രാമമാണ്. ഉപ്പളയിൽ ആണ് ഈ സ്ഥലം. മംഗൽപ്പാടി പഞ്ചായത്തിന്റെ ഭാഗം. 
## ജനസംഖ്യ
വിസ്തീർണ്ണം : 224 hectares, 3,841 ജനങ്ങളുണ്ട്. 
## ഗതാഗതം
ദേശീയപാത 66ലേയ്ക്കു ഇവിടെനിന്നു റോഡുകൾ ബന്ധിപ്പിച്ചിരിക്കുന്നു. അടുത്ത റയിൽവേ സ്റ്റേഷൻ മഞ്ചേശ്വരം ആകുന്നു. കാസറഗോഡ് നിന്ന് 25 കിലോമീറ്റർ.
## ഭാഷ
ബഹുഭാഷാപ്രദേശമാണ്. മലയാളം, കന്നഡ എന്നീ ഭാഷകൾ ഔദ്യോഗികമായി ഉപയോഗിക്കുന്നു. തുളു, ബ്യാരി, കൊങ്കണി എന്നീ ഭാഷകൾ സംസാരിക്കുന്നു.

## ഭരണം
മഞ്ചേശ്വരം നിയമസഭാ മണ്ഡലത്തിൽപ്പെട്ട പ്രദേശമാണ്. കാസറഗോഡ് ലോകസഭാമണ്ഡലത്തിൽപ്പെട്ട സ്ഥലമാണ്.
## അവലംബം
കരിനിലം

കേരളത്തിന്റെ തീരപ്രദേശങ്ങളിൽ അടുത്തകാലം വരെ കൃഷിയോഗ്യമല്ലാതെ, സമുദ്രനിരപ്പിലും താഴെ കിടന്നിരുന്ന പാടങ്ങളാണ് കരിനിലങ്ങൾ എന്ന് അറിയപ്പെടുന്നത്. ഇവിടത്തെ മണ്ണ് ഭാരം കുറഞ്ഞ, പുളിരസമുള്ള, കറുത്തനിറത്തിലുള്ളതാണ്. ഇവിടെ ഒന്നൊന്നര മീറ്റർ ആഴത്തിൽ. ജീർണ്ണിച്ച സസ്യാവശിഷ്ടങ്ങൾ കിടപ്പുണ്ട്. ഇവ പുറപ്പെടുവിക്കുന്ന വിഷാംശമുള്ള അമ്ലങ്ങളാണ് ഈ മണ്ണിനെ കൃഷിക്ക് ഉപയുക്തമല്ലാതെയാക്കുന്നത്. വേനൽക്കാലത്തു വരണ്ടുകിടക്കുന്ന ഈ മണ്ണിലെ സുഷിരങ്ങളിലൂടെ മുകളിലെത്തുന്ന ലവണങ്ങൾ മണ്ണിനെ വിഷാംശമുള്ളതാക്കുന്നു. കേരളത്തിൽ 1.2 ലക്ഷം ഹെക്ടർ കരിനിലമുണ്ട്. ധാരാളം ശുദ്ധജലം കടത്തിവിട്ട് വിഷാംശം ഒഴുക്കിക്കളഞ്ഞശേഷം ഇപ്പോൾ ഭൂരിഭാഗം കരിനിലങ്ങളിലും നെൽക്കൃഷി നടത്തുന്നുണ്ട്. ഇടവപ്പാതിയിലെ വെള്ളപ്പൊക്കം കഴിഞ്ഞയുടനെയാണ് കൃഷി തുടങ്ങുക.

വർഗ്ഗം:കേരളത്തിലെ നെൽകൃഷിരീതികൾ
വർഗ്ഗം:കേരളത്തിലെ നെൽപ്പാടങ്ങൾ
പിങ്ക് തലയുള്ള താറാവ്

വംശനാശം സംഭവിച്ചുവെന്നുകരുതുന്ന ഒരു പക്ഷിയാണ് പിങ്ക് തലയുള്ള താറാവ്. ഇന്ത്യ, ബംഗ്ലാദേശ് എന്നിവടങ്ങളിൽ കണ്ടുവന്നിരുന്ന ഈ പക്ഷി 1950കളോടെ വംശനാശം സംഭവിച്ചവയുടെ പട്ടികയിലേക്ക് ചേർക്കപ്പെട്ടു.
## അവലംബം

## മറ്റ് ഉറവിടങ്ങൾ
* 
* 
* 

## ഇതും കാണുക
*ഓർഡോവിഷ്യൻ - സൈലൂരിയൻ വംശനാശം
*പെർമിയൻ - ട്രയാസിക് വംശനാശം
*ഡിവോണിയൻ വംശനാശം
*ട്രയാസിക് - ജുറാസിക് വംശനാശം
*ക്രിറ്റേഷ്യസ് - ടെർഷ്യറി വംശനാശം
*കരോലിനത്തത്ത

## പുറംകണ്ണികൾ
*BirdLife International Species Factsheet

വർഗ്ഗം:താറാവുകൾ
വർഗ്ഗം:വംശനാശം സംഭവിച്ച പക്ഷികൾ
ചെർക്കള

**ചെർക്കള** ചെങ്കള ഗ്രാമപഞ്ചായത്തിന്റെ ആസ്ഥാനമായ പട്ടണമാണ്. കാസറഗോഡു ജില്ലാ അസ്ഥാനത്തുനിന്നും 8 കിലോമീറ്ററോളം അകലെയാണ് ഈ സ്ഥലം. കാസറഗോഡ് - ജാൽസൂർ ദേശീയപാത55, ചെർക്കള - ബദിയഡുക്ക റോഡ്, കാസറഗോഡ് നിന്നും കേരളത്തിന്റെ തെക്കു ഭാഗത്തേയ്ക്കു പോകുന്ന ദേശീയപാത 66 എന്നിവ ചെർക്കളയിൽ സന്ധിക്കുന്നു. അങ്ങനെ ചെർക്കള ഒരു പ്രധാന ജംഗ്ഷൻ ആകുന്നു. ചെങ്കള പഞ്ചായത്തിന്റെ പതിനാലാം വാർഡാണിത്.  
## ഭാഷ
മലയാളം, കന്നഡ എന്നീ ഭാഷകളും തുളു, മറാത്തി തുടങ്ങിയ ഭാഷകളും സംസാരിക്കുന്നവരുണ്ട്. തമിഴ്, ഹിന്ദിഭാഷകൾ സംസാരിക്കുന്ന അന്യസംസ്ഥാനതൊഴിലാളികളെയും ഇവിടെക്കാണാം.
## വിദ്യാഭ്യാസം
1938ൽ സ്ഥാപിച്ച ജി. എച്ച്. എസ്. എസ്. ചെർക്കള സെൻട്രൽ പ്രമുഖ വിദ്യാലയമാണ്. ചെർക്കളയിൽ മാർത്തോമാ സഭ സ്ഥാപിച്ച ബധിരവിദ്യാലയം പ്രശസ്തമാണ്. 
## പ്രമുഖ വ്യക്തികൾ
* ചെർക്കളം അബ്ദുള്ള, മുൻ എം. എൽ. എ 
*

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വൾവക്കാട്

പയ്യന്നൂർ-തൃക്കരിപ്പൂർ പാതയിലെ കാരോളത്തിനും ഇളമ്പച്ചിക്കും ഇടയിൽ സ്ഥിതി ചെയ്യുന്ന ഒരു ഗ്രാമമാണ് വൾവക്കാട്.